Bizikletak konponduteko gunea ipini dabe Zeanurin\nArratian, danon eskuragarri dagoan bizikletak konponduteko lehenengo gunea ipini dau Zeanuriko Udalak. Bertan, oinarrizko konponketak egiteko tresnak dagoz, baita gurpilentzako puzgailua be. Onbizi enpreseak fabrikau eta bananduten ditu konponketa gune honeek.\nArratian bizikletak konpontzeko zerbitzuen hutsune handia dago jente askok bizikletea euki arren. "Europan askotan ikusi daitekez konponketa gune honeek. Bizkaian Onbizik Iberdrola Torrean dauka jada bat jarrita (langileeentzat) eta oingoan Zeanuriko hau, txirrindulari guztien eskura" azaldu deutso BEGITUri Nuria Veiga Sistiaga Onbizi proiektuko arduradunak.\nIbarreta alokairuan hartzeako eskaintzak hilaren 19ra arte aurkeztu daitekez\nIbarreta, Zeanuriko frontoiko taberna eta jatetxearen ustiapena kontratetako klausulak jasoten dabezan pleguak eskuragarri dagoz udaletxean eta eskaintzak aurkeztu ahal izango dira martiaren 19ra arte.\nKontratuak lau urteko iraupena izango dau. Errentea 2.800 euro urtean gehi BEZa da eta 3.000 euroko behin betiko fidantzea ipini behar da.\nELAntartida dokumentala eta Dar Dar alkartekoakaz barriketaldia Zeanurin\nMartiaren 14an, 19:00etan, ELAntartida dokumentala ikusi ahal izango da Zeanurin. Dokumentalean, Antartikako mendirik altuena, Vinson mendia, igongo dau Unai Llantada mendizaleak eta beragaz batera, AEAk (Alboko Esklerosi Amiotrofikoa) jotako Pablo Olmosek, modu fisikoan ez bada be. Biak 17.200 kilometroko gogozko sokada batek lotuko ditu eta esperientzia hori kontetan dau dokumentalak. AEA gaixotasuna daukienen Dar Dar alkarteko kideak be izango dira Zeanurin gaixotasunaren barri emoten.\nDokumentaleko protagonista dan Unai Llantada egotekoa da do Vinson mendia eskaletan bizi izandakoa azalduten; Pablo Olmos barriz, ez, gaixotasuna oso aurreratuta daukalako. Baina Dar Dar alkarteko beste batzuk egongo dira sintomak, eboluzinoa eta gaixoen egunerokotasuna azalduten; tartean, Igorren, Walter Pack-en behar egiten dauan Jaime Lafita. Lafitaren esanetan, dokumentalak, "egoera txarrak gainditzeko indarra, laguntasuna eta solidaridadea moduko baloreak transmitidu gura ditu".\nAsterriako San Andres jaiak zemendiko atzen bariku-zapatuan ospatuko dira\nZemendiaren 30ean San Andres eguna ospatuten da eta jaiak dira Asterrian. Aurten zapatua da eta bezperan eta San Andres egunean bertan, auzokoakaz ospatuteko moduko jaiak prestatu ditue.\nZemendiaren 29an, San Andres bezperan, barikuan, emongo deutsie hasikerea jaiari, arrastiko 18:00etan, bolanderak jaurtiaz. Ondoren, herriko trikitilari eta panderojoleak ipiniko dabe jaigiroa. Gero, 19:00etan, Igel Txapelketea egongo da eta irabazleak Etxauriko babea eta arrautzak eta Asterriako txokoko txorizoak izango ditu saritzat. Auzo afaria 21:30ean izango da eta afalostean, bingoa eta euskal tribialean neurtuko dira.\nHurrengo egunean, eguerdi partean ermita inguruan batuko dira auzokoak. 12:00etan, mezea egongo da eta ostean herriko txistulariak eta barauskarria. Arrastian herri kirolak hartuko dabe protagonismoa. 18:30ean, Irati Astondoa azkoran eta Mikel Etxebarria ardi mozten neurtuko dira biko desafio original baten eta 19:00etan, Harriti giza probetako andra taldeak hordagoa botako deutse Zeanuriko mutilai. Odoloste janagaz indarrak barritu 20:30ean eta 21:00etan, gau jantzaldiari ekingo deutsie. Lehenengotik Jainaga eta Narbaizak ipiniko ditue auzokoak jantzan eta ostean, DJ Tertzioan Etzera-ren txandea izango da.\nZapatu arrastian, jaietan mozorrotuta parte hartzera animetan dabe antolatzaileak.\nIndustria 4.0aren erronken gaineko jardunaldia Zulaibar Lanbide Ikastegian\nZulaibar Arratiako Lanbide Ikastegiak, Industria 4.0aren erronkak Lanbide Heziketa perfila duten etorkizuneko langileentzat izeneko jardunaldia prestatu dau zemendiaren 27rako. 10:15ean hasiko da eta bertan, Lander Sagarnak (Loop New Bussines Models), Jatsu Intxaurbek (BATZ S Koop.), Roberto Hernandok (Velatia Group Tecnichapa) eta Bizkaiko Foru Aldundiko suhiltzaileak azalduko ditue erronkak. Landuko dituen gaiak, Industria 4.0aren erronkak etorkizuneko langileentzat, Industria 4.0aren erronkak autogintza industrian, Industria 4.0aren erronkak langileentzat Velatia Group Tecnichaparen ikuspegitik eta talde lanaren garrantzia izango dira hurrengoz hurrengo.\nNøgen taldea Zeanuriko andramarietan\nZeanuriko jaiai soinua, batez be herriko txistulariak ipiniko deutsee hiru zubietatik egingo dabezan kalejiretan. Eguazten gauean, Nøgen taldeak kontzertua emongo dau. 2016an Donostian sortutako taldea sano ezaguna egin da eta indie edo-eta folk musika zaleak batuko dira euren musikeagaz gozatuteko.\nArte eszenikoak be ezin dira faltau Zeanuriko jaietan eta aurten zirku ikuskizun bat ekarriko dabe, La Trocola Circ-en Emportats, hain zuzen be. Andra Mari egunean egongo da ikusgai plazan 19:00etan.\nKuadrillen arteko jokoak, lehiaketa gastronomikoak eta erromeriak be ez dira faltauko.\n07:30ean, Gorbeiara igoerea.\n11:00etatik 14:00etara, Umeen Jolas Parkea.\n13:00etan, txupinazoa eta hiru zubiak herriko txistulari eta trikitilariakaz.\nJarraian Elektrotxufla taldeagaz, kantu poteoa.\n13:30ean, herriko jubiladuen kopaua.\n17:30ean, Rally Umoristikoa. Kuadrillen arteko jokoak.\n19:00etan, gazteen pelota eta pala partiduak frontoi zarratuan.\n20:00etan, Salbea, Andra Mari parrokian.\n22:30ean, gazteen gaua. Keniama eta Nøgen taldeen kontzertuak. Jarraian Lehian taldeagaz erromeria.\n11:00etan, hiru zubiak herriko txistulariakaz.\n11:00etan, meza nagusia Andra Mari parrokian.\n12:15ean, umeen pelota eta pala partiduak plazan.\nGoiz guztian zehar herriko txistulari eta trikitilariak girotuko dabez herriko plaza eta tabernak.\n17:30ean, Zulaibarren Kuadrillen arteko IV. Futbol Txapelketako finala.\n19:00etan, La Trocola Circ taldearen Emportats ikuskizuna.\n22:00etan, Zeani Loran eta Jaietako Kartel Txapelketako sari banaketea.\nJarraian, erromeria Oxabi taldeagaz.\nAbuztuak 16, barikua\n10:30ean, sukaldarien eguna, izen emotea.\n11:30ean, meza nagusia, Andra Mari parrokian.\n12:00etan, ume eta ez hain umeen jolas parkea.\n14:00etan, Paella, Tortilla eta Arroz Pastelen aurkezpena.\n14:30ean, sari banaketea eta herri bazkaria plazan.\n17:00etan, Zeanuriko Mus eta Briska Txapelketak.\n18:00etan, Sardina Freskue umeentzako erromeria.\n20:30ean, nagusientzako erromeria.\n23:00etan, hiru zubiak herriko txistulari eta trikitilariakaz.\nSanisidroko azokea maiatzaren 11n izango da\nEgun bitan ospatuko dabe zeanuriztarrak San Isidro. Abere, Artisau eta Nekazal Produktuen Azokea hilaren 11n, zapatuan, izango da. San Isidro egunean, idi probak egongo dira. Urte askoan ganadu azokea San Isidro egunean bertan egin izan bada be, igaz zapatura pasetea ebatzi eben eta aurten be gauza bera egingo dabe. Aurtengoa 38. edizinoa da.\nAzokea 10:00etan hasiko da. Ganaduen artean behiak izaten dabe protagonismoa, baina ardiak eta behorrak be egongo dira ikusgai. 12:30ean, abererik ederrenentzako sariak bananduko dira plazan.\nBaserriko produkturik gozoenak be salgai egongo dira.\nAzoka bitartean, erakustaldiak eta tailerrak egongo dira. Holan, gaztaia eta arpana egiten erakutsiko da, zeramika tailerra egongo da eta artxo txuleta eta sagardao dastaketea.\nGoiz guztian zehar herriko txistulariak eta trikitilariak musikaz girotuko dabe plazea eta inguruak.\nArrastian herri kirolak\nArrastiko seiretan idi proba erakustaldia egongo da eta 19:30etik aurrera, Aitzol Atutxak eta Julen Larreak azkoran egingo dabe. Inhar Urruzunok harria jasoko dau.\nEgunari amaierea emoteko, 23:00etan, erromeria egongo da Tximeleta taldeagaz.\nMaiatzaren 15ean be ospatuko dabe San Isidro Eguna. Goizeko 11:30ean, mezea egongo da San Isidro ermitan. Umeentzako puzgarriak egongo dira eta 12:30etik aurrera, trikitilariak plazan eta tabernetan.\n3D diseinuzko ikastaroa langileentzat Zulaibarren\nZulaibar Arratiako Lanbide Ikastegiak, Fabrikazino mekanikoko produktuen irudikatze grafikoa (3D diseinua) 40 orduko ikastaroa antolatu dau. Ikastaroa maiatzean izango da eta diruz lagunduta dago.\nEskolak, 15:30etik 19:30era izango dira astelehen, martitzen, eguazten eta eguenetan, maiatzaren 6tik 22ra. Izena, ikastetxearen webgunean edo 94 673 91 16 telefonoan edo jonzabala@zulaibar.org helbidean emon daiteke.\nEz da izango hau Zulaibarrek aurten emongo dauan langileen lanerako prestakuntza hobetuteko ikastaro bakarra. Urrietan eta abenduan be langileentzako beste ikastaro espezializau bi aurreikusita dagoz.\nAsterriako San Andres jaiak auzokoen artean disfrutetako\nZemendiaren 30ean San Andres eguna ospatuten da eta jaiak dira Asterrian. Egun horretarako eta hurrengo egunerako, auzokoakaz disfrutetako moduko jaiak antolatu ditue.\nZemendiaren 30ean, barikuan, jaiari hasikerea emongo deutsie San Andres ermitako mezeagaz. Ondoren txokolatea bananduko dabe ermita ingurura hurreratzen diran guztien artean, herriko trikitilari eta txistulariak giroa alaituten daben bitartean. Bederatzietan, Asterria auzokoak, alkarregaz afalduko dabe auzo afarian.\nHurrengo egunean, Julen Etxebarria eta Jon Itxaurbe trontzan, Beñat Mendia eta Irati Astondoa azkoran, eta Mikel Etxebarria ardi mozten neurtuko dira arrastiko 18:30etik aurrera, eta Harriti taldeak harriak arrastetako erakustaldia egingo dau.\nAmaitzeko, Adolfo Jainaga eta Unai Narbaizak animauko dabe zapatuko gauba euren trikitixa eta panderoaren soinuakaz.\nKaotiko taldearen kontzertuak animauko dau Andra Mari bezperako gaua\nZeanuriko jaiai soinua, batez be herriko txistulariak ipiniko deutsee atzen 50 urteotan egin daben moduan. Txupina bota eta segiduan, hiru zubietatik egingo dabe kalejirea herriko trikitilariakaz batera, eta jaietako hurrengo hiru egunetan be, holan egingo dabe. Jaiai amaierea be holantxe emongo deutsie. Txistua eta trikitixea. Euskadiko Trikitilarien Txapelketea be jokatuko dalako herrian Andra Mari Egunean.\nRock puntua Kaotiko taldeak emongo deutse jaiai. Izan be, punk rock talde beterano honek kontzertua eskeiniko dau martitzen gauean.\nHerrian antzerki talde bat izanda, antzerki zaletasuna dago Zeanurin eta jaietan be, urtero lez, antzerkia ikusteko aukerea egongo da. Arte eszenikoen eskeintza Murtziako UpArte konpainiak osotuko dau, ikuskizun akrobatikoa eskeiniz.\nLehiaketa gastronomikoak, herri bazkaria, kopaua eta txokolatea be ez dira faltauko.\n08:00retan, Gorbeiara igoerea.\n19:00etan, txupinazoa eta hiru zubiak herriko txistulari eta trikitilariakaz.\n19:30ean, Elektrotxufla txarangea eta kuadrillen arteko jokoak.\n21:30ean, "Zeani Loran" eta Jaietako Kartel Txapelketako sari banaketea.\n22:00etan, antzerkia Uribeko eskolea, años 50.\n13:00etan, herriko jubiladuentzako kopaua.\n17:30ean, TOR magoa.\n18:30ean, pelota partiduak plazako frontoian.\n22:00etan, Play-backa. Ondoren Kaotikoren kontzertua eta erromeria Tximeleta taldeagaz.\n11:00etan, hiru zubiak herriko txistulari eta trikitilariakaz.\n11:00etan, meza nagusia. Ondoren herriko txistulari eta trikitilariak, musikaz girotuko dabe plaza eta tabernak.\n18:00etan, Euskadiko Trikitilari Gazteen XXXVIII. Txapelketea.\n18:00etan, Futbol Txapelketako finala Zulaibarren.\n20:00etan, UpArte Todo encaja ikuskizunagaz.\n22:45ean, Mariachi Imperial Elegancia Mexicana musika entzunaldia.\n11:00etan, sukaldarien egunari hasikerea, Paella, Marmitako, Tortilla eta Erroskilla Txapelketetan izen emotea.\n13:45ean, paella, marmitako, tortilla eta erroskillen aurkezpena.\n17:00etan, Zeanuriko III. Mus eta Briska Txapelketak. Izena plazan bertan emon behar da 16:30 baino lehenago.\n19:00etan, III. Dantza Txapelketea.\n21:00etan, erromeria Oxabi taldeagaz.\n22:00etan, txokolatea danontzat eta ondoren, erromeriak jarraituko dau.\n00:30ean, hiru zubiak herriko txistulari eta trikitilariakaz.\nIbarreta frontoiko taberna-jatetxea alokagai\nZeanuriko Udalak Ibarreta frontoiko taberna-jatetxearen ustiapenaren lizitazinoa atera dau. Kontratuaren epea 4 urtez luzatzeko asmoa dauka Udalak.\nEskaria egiteko azken eguna zezeilaren 28a izango da. Lizitazinoaren oinarrizko aurrekontua urteko 3.000 eurokoa, gehi BEZa, izango da. Interesdunak informazino guztia jaso leikie Zeanuriko Udaleko bulegoetan. Bestela, www.zeanuri.eus webgunean albisteak atalean jaso leikie.\nZeanuriko ermitak liburuaren aurkezpena\nZezeilaren 5ean, Zeanuriko Ipiñaburuko Muñiketako Santa Ageda ermitan egingo dan hamabietako mezearen ostean, Zeanuriko ermitak liburutxoa aurkeztuko da. 62 orrialde ditu, 21 argazki koloreetan, gehienak Jon Urutxurturenak, eta Ander Manterolaren sarrerea dauka.\nZeanuriko Andra Mari Parrokiak atera dau liburua, Zeanuriko Udalaren eta Joko-Alai alkartearen laguntzeagaz. Dibulgazinoko argitalpen bat da, publiko zabalari begira egindakoa eta ez adituentzat bakarrik. Euskeraz dago eta Zeanuriko ermita eta eleiza bakotxaren gaineko komentario edo bertso bategaz horniduta dator.\nHerritarren ekarpenak jasoteko batzarrak antolatu ditu EH Bilduk\nZeanuriztarrai herriko diruen barri jakitera emon eta zelan kudeatu ebazteko, batzar bi deitu ebazan EH Bilduk zemendiaren 27an eta 28an, eta beste bi dagoz aurreikusita abenduaren 6 eta 7rako. Lehenengoa, hilaren 6koa, Kultur Etxean izango da; hurrengo egunekoa, Altzustako txokoan. Batzarrok iluntzeko zazpiretan izango dira. Batzar honeekaz, herritarren eretxiak eta eskaerak jaso gura dauz EH Bilduk 2018ko aurrekontuetan sartu ahal izateko.\nAndramarietarako prest zeanuriztarrak\nTradizinoa da Zeanurin Andra Mari jaiak herriko txistulari eta trikitilariakaz batera hiru zubiak kalejiran igaroz hastea eta amaitutea. Eta aurten be tradizinoari eutsiko deutsie jai hasikeran, amaieran eta jai egunetako goizetan be.\nHerriko txistulari eta trikitilariez gainera, kuadrillak be protagonismo handia izango dabe eta txupina bota bezain laster hasiko dira kuadrillen arteko probak. Kuadrillak Futbol Txapelketan eta "Landa errea" jokoan be neurtuko dira.\nAkerbeltz, Ingo al deu, Oxabi eta Orots taldeak animauko dabez gauak. Zapatuan, Uckaia eta Skakeitan taldeen kontzertuak egongo dira.\nZeani Antzerki Taldeak, Txano Gorritxo gizajatxo lanaren aurkezpena egingo dau domekan.\nZapatutik (12) domekara (13) doan gaubean etxera bueltetako autobusak 02:30ean eta 05:00etan izango dira, eta Arratia, Galdakao eta Zornotzatik pasauko dira.\nAbuztuak 12, zapatua\n19:00etan, txupinazoa eta hiru zubiak herriko txistulari eta trikitilariakaz. Jarraian kuadrillen arteko probak herriko trikitilarien laguntzeagaz.\n23:00etan, Uckaia eta Skakeitan taldeen kontzertuak. Ondoren erromeria Akerbeltz taldeagaz.\nAbuztuak 13, domekea\n17:30ean, pala partiduak frontoian.\n19:30ean, kuadrillen arteko II. Futbol Txapelketako finala Zulaibarreko zelaian.\n22:30ean, Zeani Antzerki Taldearen emonaldia. Txano Gorritxo gizajatxo lanaren aurkezpena.\n08:00retan, Gorbeiara igoerea eta Arraban armozua.\n17:30ean, kuadrillen arteko "Landa Errea" Txapelketea.\nJarraian Ingo al deu-gaz erromeria.\nAbuztuak 15, martitzena\n11:30ean, meza nagusia. Ondoren herriko txistulari eta trikitilariak musikaz girotuko dabez herriko plaza eta tabernak.\n18:00etan, Trikitilari Gazteen Euskadiko XXXVII. Txapelketea.\n20:00etan, mozorro desfilea eta kuadrillen arteko jokoak.\n22:30ean, Txoborro magoa.\nJarraian Oxabi taldeagaz erromeria.\nAbuztuak 16, eguaztena\n11:00etan, hiru zubiak herriko txistulariakaz eta sukaldari egunari hasikerea: izen emotea.\n12:30ean, herriko jubiladuen kopaua.\n13:45ean, Tortilla, Paella eta Postre aurkezpena.\n14:30ean, herri bazkaria plazan.\n17:00etan, Zeanuriko II. Mus eta Briska Txapelketea. Izena plazan bertan emon 16:30ak baino lehenago.\n19:00etan, erromeria Orots taldeagaz eta Jantza Txapelketea.\n22:00etan, txokolatea danontzat.\n22:30ean, hiru zubiak herriko txistulari eta trikitilariakaz. Jaien amaierea.\nGanadu azokea eta baserri giroa nagusi sanisidroetan\nInguruko ganadu azokarik entzutetsuenak 36 urte beteko ditu aurten. Musikea eta giro ona be ez dira faltauko.\nGanadu azoka ikusgarria eta baserri munduaren jai jentetsua ospatuko da Zeanurin San Isidro egunean. Aiko hemen egitaraua:\n21:00etan, Etzanderak jantza taldearen Txirrintxanketan emonaldia.\n11:00etan, Zeanuriko I. Olinpiadak. Jarraian: Umeen patin eta patinete karrerea.\n20:00etan, Zeanuriko Abesbatzaren 20. urteurrena ospatzeko kontzertua Andra Mari Parrokian. Parte hartzaileak: Korua, Esti eta Olatz, Zeanuriko Txistulariak, bertsolariak, organo jolea eta bibolin jolea.\n22:30ean, Akerbeltzegaz erromeria.\n18:00etan, Bizkaiko Herriarteko Pelota Txapelketea.\n10:00etan, Abere, Artisau eta Nekazal Produktuen Azokearen XXXVI. edizinoa. Azokearen barne hurrengo ekintzak burutuko dira: ardiak eraistea, gaztaigintzea, zeramika tailerra eta garagardo dastaketea.\n11:30ean, mezea, San Isidro eleizan.\n12:30ean, Arrikibar jantza taldearen saioa Ibarreta plazan.\n13:30ean, ganaduen sari banaketea plazan.\n17:30ean, Harriti taldearen erakustaldia eta idi-probak.\nZeanuriko pintura tailerraren erakusketea egongo da Osoko Batzarretako gelan: maiatzaren 13 eta 14an eguerdian eta 15ean goizean zehar.\n"Txirrintxanketan Etzanderak jantzan"\nEmonaldi barria prest dauka Etzanderak jantza taldeak daborduko: Txirrintxanketan. San Isidroak atxakia, Zeanurikoak maiatzaren 12an egingo dabe jantzan herriko frontoian, 21:00etan. Ekitaldia jantza hutsekoa izan ez daiten herriko talde batzukaz konbinazino bat egin gura izan dabe Etzanderakekoak. Holan ba, zortzi izango dira egingo dabezan jantzak, sorpresa ugarigaz tartean. Jantzari profesionalak ez dirala baina borondaterik onenagaz eta ilusinoagaz egiten dabela dinoe; betiko jantzak ardatz lez hartu, honeek apaindu eta euren koreografiak sortuten dabez, "beti be oinarrian geurea ahaztu barik".\nPausu batzuk ikasi guran, helburu handiegi barik hasi ziran zeanuriztarrak, Arratiako jotea eta erromerietan egiteko jantzak esaterako. Plazan hasi ziran ensaietan lehenengo, eta herriko gimnasioan gero, 2012an. Gustura egoazala eretxi eutsien eta emonaldi bat egitea pentsau eben, baita ha prestatu be. 2013ko Zeanuriko Txistularien 45. urteurreneko ekitaldian lekua egin eutseen jantzariai eta pozik gelditu ziran euki eben harrereagaz. Egiten ebena sinistu eta 2015ean, taldearen aurkezpen ofiziala egin eben Zeanuriko Andra Mari jaietan, emonaldi horretarako pentsau eta erabagi eben ´Etzanderak´ izena hain zuzen be. Urte berean Igorren jantzan egiteko eskaerea luzatu jakien Etzanderari eta baiezko erantzunagaz abenduan igon ziran Lasarte aretoko eszenatokira.\nHelburua ez zan andran taldea izatea, hasikeran lau gizon ibili ziran baina ez eben segidu. Andrazkoak euren nortasuna agertu behar ebela konturatu ziran orduan, hortik ´Etzanderak´. Autoridadea, andran izakerea, personalidadea adierazoten dau Etzanderak berbeak, presentziaren garrantzia marketako berbea dala azaldu dabe taldekoak.\nEzaugarri polit bat be badaukiela dinoe andrak, adin desbardinak; izan be, 25 eta 60 urte bitarteko andrazkoak batuten dira, astero astero, jantzan eta jantzeari ekiteko.\nZeanuriztarrak herri galdeketan parte hartzera deitu ditue\nMaiatzaren 7an, Gure Esku Dago ekimenak herri galdeketea antolatu dau 50 herritan, tartean Zeanurin. Zeanuriko taldeak, Gaure Eskuetan izena hartu dauanak, Erabakitzeko Eskubidea gauzatzera deitzean dauz herritarrak eta herri galdeketan parte hartzera. Hamasei urtetik gorako 1.052 biztanle dagoz Zeanurin, 529 gizon eta 528 andra eta herri galdeketan danak botoa emotea espero dabe Gaure Eskuetan taldekoak.\nPlazan egongo dira hautetsontzia eta boto-papelak, "Euskal Herri independiente bateko herritarra izan gure dozu?" itaunari Bai, Ez edo Zuri bozkatu ahal izateko. Goizeko 09:00etatik iluntzeko 20:00etara egongo da bozka mahaia eta 20:30ak aldera emoitzen barri emotea espero dabe antolatzaileak.\nPlaza jai eta aldarrikapen gune bihurtuko da egun horretan. Ekintzaileen arabera, gizarte demokratiko baten herri galdeketea da tresnarik garrantzitsuena herritarren eretxia ezetuteko, eta gehienen borondateagaz bat dagozan ebatziak hartzeako, eta horregaitik herri galdeketea jai giroan egingo da.\nBoto mahaia eta jaia\nEgun osoan zehar ekitaldiak egongo dira plazan, jenteak jaigiroan emoteko botoa. 11:00etan, umeentzako tailerrak egongo dira: beste batzuen artean, margoak, keramika, jolasak eta animazinoa. Ondoren, 12:30ean, barauskarria egongo da eta Arkaitz Estiballes eta Beñat Ugartetxea bertsolariak bertso-saiotxo bat eskeiniko dabe.\nEkitaldi Nagusia 13:00etan izango da. Han, taldeak orain arte egindakoaren barri emon eta botoa zelan emon azalduko dabe. Eta Areatzari pasauko deutsie lekukoa. Zemendian, Dimak, lekuko moduan edo, hautetsontzi bat pasau eutsan Zeanuriri eta orain Zeanurik, Arratian hurrengo herri galdeketea egingo dauan herriari, hau da Areatzari pasauko deutso.\nEkitaldiaren ostean, Herri Kirolak egongo dira eta 14:30ean herri bazkaria. Bertan parte hartzeako txartelak tabernetan egongo dira salgai "sano prezio herrikoian" maiatzaren 5era arte. Bazkalostean Gontzal Mendibilen kantaldia eta herriko jantzarien jantzaldia egongo dira.\nArrastiko 18:00etan, pelota partidua Plazako frontoian eta 19:00etan txokolatea. Bozketa mahaia 20:00etan zarratuko da eta kontaketea egin ostean, emoitzen irakurketea eta amaiera ekitaldia egongo dira.\nDimatik lekukoa jaso eta gero, herri galdeketea prestatzeko kanpaineari ekin eutsien Zeanuriko Gure Esku Dago taldekoak. Holan, aprilaren 8an, 1979 eta 2017 artean izandako zinegotzi eta alkateak adierazpen ekitaldia egin eben, herri galdeketeari atxikimentua erakusteko.\nAtzen asteetan, botoa emotearen gaineko zehaztasunak jasoten dauan diptiko bat zabaldu dabe etxe guztietan. Bertan azaltzen da "zer dan Gaure Eskuetan, helburua, zer egin behar dogun, zergaitik bozkatu behar dan, zein dan galderea... eta erderazko laburpentxo bat be ipini dogu jente guztiak jakin dagian".\nAprilaren 24tik 28ra eta maiatzaren 1etik 5era, botoa emoteko aukerea be badago, maiatzaren 7an botoa emon ezin izango dabenentzat. Horretarako, hautestontzia, Gaure Eskuetan alkartearen egoitzan (San Isidro kalea, 11) egongo da 18:00etatik 20:00etara. Gaixo edo ezinduak telefonoz deitu ezkero, egun horreetan, 20:00etatik aurrera hautestontzia hartu eta etxera joango jakie herri galdeketearen antolatzaileak inor ez daiten geratu botoa emoteko aukera barik.\nParte hartze handia espero dau Zeanuriko taldeak. "Jenteak ilusinoa dauka eta herri osoa inplikau da, bakotxak ahal dauan mailan" dinoe. Atzen finean, ekimena idea politikoak baino zerbaist zabalagoa dala dinoe; erabakitzeko eskubidearen aldarria, hain zuzen be.\nGaztetxoentzako haurren lanaren gaineko topaketea antolatu dau eleizak\n"Umeak dira, ez esklabuak" lemapean, 500 bat gazte eta gaztetxo alkartuko dira Zeanurin martiaren 11n. Gernika, Ermua, Galdakao, Arrigorriaga eta Arratiako eskautak, eta parrokia eta katekesiko taldeetako gaztetxoak, Zeanuriko Elizondon batuko dira ume esklabutzaren kontra kontzientziau eta gaiaren salaketea egiteko. Topaketak Zeanuriko parrokian eta Zulaibar Ikastegian izango dira 10:00etatik 18:00ak arte.\nBizkaiko Eleizak urtero antolatuten ditu gaztetxoen topaketak, baina aurtengoa Arratian egiten dan lehenengo urtea da. Eleizak zabaldutako datuen arabera, munduan 250 miloe umek egiten dabe behar. Topaketetan, jolas eta tailerren bitartez landuko dabe gaia. Bazkalostean, erromeria egongo da.\nMaiatzaren 7an egingo dau Gaure Eskuetan alkarteak herri galdeketea\nGure Esku Dago dinamikearen barruan, Zeanurin be herri galdeketea egingo dau horretarako sortutako Gaure Eskuetan alkarteak. Itauna, 30 herritar inguruk ebatzi eben talde dinamikearen bitartez, zezeilaren 15ean. Maiatzaren 7an, "Gure dozu Euskal Herri independiente bateko herritarra izan?" pregunteari erantzungo deutsie zeanuriztarrak.\nArratian Dimak Zeanuriri pasau eutsan herri galdeketen lekukoa. Diman, herri galdeketea 2016ko zemendiaren 27an izan zan eta "Nahi duzu euskal estatu burujabe bateko herritarra izan?" izan zan itauna. 765 boto jaso ziran, 729k baietz erantzun eben eta 10ek ezetz.\nGaur arte 38 herritan egin dira herri galdeketak eta aurten 100 herri baino gehiagotan aurreikusten dira. Maiatzaren 7an, Zeanurin eta beste herri askotan egingo ditue galdeketok, Arrigorriagan, Debabarrenan, Durangaldean, Lasarte-Orian, Usurbilen, Lea-Artibain, Legution, Orozkon, Uribe-Butroen, Uribe-Kostan eta Urola Kostan.\nGure Esku Dago Zeanuri eta Gaure Eskuetan\nZeanuriko Gure Esku Dagoren taldea 2014an sortu zan, beste askoren moduan, hiru printzipioren inguruan; "Herri bat gara", "Erabakitzeko eskubidea dugu" eta "Herritarron garai da". Bere lehenengo helburua 123 kilometroko Giza Katean parte hartzea izan zan, eta horretara bost autobus bete joan ziran. 2015ean, hautestontziak eta oihalen esangurea landu ziran, futbol zelaiak beteteko asmoa eta abar.\n2016an, Gure Esku Dago herri konsultak egiten hasi zan; tartean, Dimakoa, eta han zeanuriztarrai pasau eutseen lekukoa.\nHerri galdeketea antolatuteko alkarte bat sortu behar da eta Diman Alkarregaz Gure Esku alkartea sortu zan moduan, Zeanurin Gaure Eskuetan sortu dabe. "2016ko udagoienerako herri galdeketara joatea ebatzita egoan, eta horretarako alkarte bat osatu genduan: Gaure Eskuetan. Berbaldi bat antolatu genduan Zelai Nikolas eta Mario Zubiagagaz urte amaierarako, eta hortik aurrera dagoan protokoloa martxan ipinten gabilz" dinoe Gaure Eskuetan alkartetik.\nMobimentu herritarra izanda eta herri galdeketarako hiru hilabete eskas geratzen diranez, herriko tabernetan batzean da Gaure Eskuetan, lehen frontoian eta orain jubilauenean. Astero batzean dira, astelehenetan arrastiko zazpiretan.\nAitor Esteban izango da arratiarrakaz berbetan zezeilaren 17an\nAitor Esteban EAJ-PNVko Kongresuko bozeroalea Zeanuriko kultur etxean izango da zezeilaren 17an, bertaratutakoakaz Madrilgo agendeak marketan dituan eta euskal gizartearengan kezka eragiten daben gaien gainean berba egiteko. Arratiarrakaz berbetan zikloko bigarren berbaldia izango da.\nAitor Estebanek, azalduko dau besteak beste, Euskal Agenda zer dan, zein gaik osotuten daben eta zelan defendiduten dan; abertzaletasunak Beheko Ganberan daukan egitekoa; Estaduagazko aldebikotasunak daukan garrantzia; beste taldeakazko hartu-emonak; EAJ-PNVk Estaduko Aurrekontu Orokorren aurrean daukan jarkerea... eta, egiten deutsien galdera guztiak erantzungo ditu. Izan be, Arratiarrakaz berbetan ekimenaren helburu nagusia topagunea sortzea dala dinoe jeltzaleak; "galderak egiteko, zalantzak, ideak edo kezkak planteetako, eretxiak adierazoteko eta, egoki joten bada, proposamen aberasgarriak egiteko".\nJonan Fernandez martian\nMartirako antolatutako berbaldia Eusko Jaurlaritzako Bake eta Bizikidetzako zuzendari Jonan Fernandezek gidatuko dau. Fernandezek hainbat gai jorratuko ditu, besteak beste, Euskadiko bake eta bizikidetza planak, errefujiaduen egoerea edo espetxe politikea.\nTere Maldonadok feminismoaren gaurko panoramea azalduko dau Zeanurin\nFeminismoa gaur egun sano ugaria eta aberatsa da eta korronte eta joera askok osotuten dabe. Hori dala eta "Feminismoaren gaur egungo panorama teorikoan kokatzeko mapak" izenpeko ikastaroa emongo dau Tere Maldonadok zezeilaren 3 eta 4an Zeanuriko Kultur Etxean.\nIkastaroa, barikuan, 17:00etatik 20:00etara eta zapatuan 10:00etatik 13:00etara izango da.\nHistoria luzea dauka feminismoak eta hasikerako izen eta definizinoak aldatuz joan dira, egun bizi dogun mapa konplejura heldu arte. Ikastaroan, hori mapaori ulertuteko nondik norakoak emongo dira. Eztabaidak lanketa personal baten ostekoak izan daitezan, izena emondako partaideai materiala eskeiniko jakie aurretiaz.\nIkastaroa, Arratiako Andren Jabekuntza Eskolako programa barruan dago eta izena udaletxeetan edo Mankomunidadeko Bardintasun Zerbitzuan emon daiteke.\nBenito Lertxundiren kontzerturako eta pailazoen ikuskizunerako sarrerak salgai\nBenito Lertxundik kontzertua eskeiniko dau abenduaren 30ean Zeanuriko frontoian. Sarrerak salgai dagoz hilaren 22ra arte. Areatzan, The Quiet Corner-en; Artean, Herriko Bentan; Igorren, Gau Lora tabernan; Dimako udaletxean; Ubideko Herriko Tabernan; Lemoako udaletxean eta Zeanurin, Txoko Sagarnan, Jubiladuen tabernan, frontoiko tabernan eta Batzokian erosi daitekez. Zeanuriko udaletxean be erosi daitekez hilaren 28ra arte, 08:30etik 14:30eko ordutegian.\nAbenduaren 18an, barriz, Pirritx Porrotx eta Marimotots pailazoak egongo dira frontoian. Sarrerak salgai egongo dira Zeanuriko udaletxean 17:00etatik 18:30era, abenduaren 1ean Zeanurikoentzat eta hurrengo egunean, abenduak 2, danantzat.\nHerriko txistulari eta trikitilariak ipiniko deutsee soinua Andra Mari jaiai\nHerriko tradizinoak agintzen dauan moduan, txistulari eta trikitilariakaz hiru zubiak pasauz hasi eta amaituko dira Zeanuriko jaiak, eta jaiak irauten daben bitartean, goizeko 11:00etan kalejirea egingo dabe txistulari eta trikitilariok. Jaietako lau egunetan, erromeria egongo da gauean. Zapatu gauean, Uckaia, Itziarren Semeak eta Arcada Social taldeak kontzertuak eskeiniko ditue.\nEuskadiko Trikitilari Gazteen XXXVI. Txapelketea astelehenean izango da eta pelota jaialdiak, antzerkia eta gastronomia txapelketak be ez dira faltauko.\n14:00etan, Txupinazoa eta Hiru Zubiak herriko txistulari eta trikitilariakaz.\n15:00etan, herri bazkaria eta Kartel Txapelketako sari banaketea.\n17:00etan, eskupelota jaialdia. Ondoren, frontenis finala.\n19:30ean, triki-rally-bertso poteoa.\n22:00etan, kontzertuak Uckaia, Itziarren Semeak eta Arkada Social taldeakaz.\nOndoren erromeria Akerbeltz taldeagaz.\nAbuztuak 14, domekea\n11:00etan, kalejirea herriko txistulari eta trikitilariakaz.\n11:00etan, umeen jolasak plazan, puzgarri, egurrezko jokoak, ur jolasak.\n17:00etan, Elkarrekin des-jolasten, Sudurkeriak konpainiagaz.\n18:00etan, pelota jaialdia (amateurrak).\n20:00etan, Salbea Andra Mari parrokian.\n20:30ean, kuadrilen mozorro desfilea.\n22:30ean, Zeani Antzerki Taldearen emonaldia, Amari mutik bez.\nOndoren: Hamargutxi taldeagaz erromeria.\n11:30ean, mezea Andra Mari eleizan.\n12:30ean, Urduñako Bihotza konparsea, gaitero eta erraldoiakaz.\n18:00etan, Euskadiko Trikitilari Gazteen XXXVI. Txapelketea plazan.\n19:30ean, Kuadrilen arteko Futbito Txapelketearen finala, Zulaibarren.\nOndoren: Erromeria Luhartz taldeagaz.\nAbuztuak 16, martitzena\nSan Roke, Sukaldari eta Jubiladuen Eguna\n11:30ean, mezea Andra Mari Parrokian.\n11:00etan, Sukaldari Lehiaketearen hasikerea.\n12:30ean, herriko jubiladuen kopautxoa.\n14:30ean, sari banaketea eta bazkaria plazan\n16:30ean, III. Mus eta Briska Txapelketea.\nOndoren: Jantza Txapelketea. Amaieran, zozketea.\n21:00etan, Jokaldi taldeagaz erromeria eta txokolatea danontzat.\nJaiai amaierea emoteko Hiru Zubiak herriko txistulari eta trikitilariakaz.\nGanadurik ederrenak eta baserri jaigiroa sanisidroetan\nAtzenengo 35 urteotan legez, Ganadu Azoka ikusgarria eta baserri munduaren jai jentetsua ospatuko da Zeanurin San Isidro egunean. Ganaduak ikusi, erosi edo salduteaz gainera, baserriko lanen erakusketak eta hainbat produkturen dastaketak egongo dira azokan.\nBehiak bakarrik ez, ardiak be izango dira Zeanuriko feriako protagonistak. Izan be, ardiak ereisten eta gaztaiak egiten erakutsiko dabe pastoreak azokan. Garagardo dastaketea, zeramika tailerra eta txokolatea egiteko prozesua be erakutsiko dira bertan.\nArrastian idi probak eta giza probak. Bigarren honetan, Zeanuriko andrak ibiliko dira harria garraiatzen eta euren indarra erakusten.\nSan Isidro eguna baino egun bi lehenago, Zamudio, Bilbo eta Zeanuriko koruak kontzertua eskeiniko dabe Andra Mari eleizan. Hurrengo egunean herri bazkaria egongo da Jubiladuen tabernan. Izena hilaren 11 baino lehenago emon behar da bertan.\n20:00etan, Zamudio, Bilbo eta Zeanuriko koruak eta txistulariak Udabarriko kontzertua, Andra Mari parrokian.\n14:30ean, herri bazkaria jubiladuen tabernan; 17:00etan umeentzako tailerrak; 19:00etan, Benta Zaharreko Mutiko Alaiak-az kantu-bertso poteoa.\nMaiatzak 15, domekea\n10:00etan, Abere, Artisau eta Nekazal Produktuen Azokearen XXXV. edizinoa. Azokearen barruan hurrengo ekintzak egingo dira: ardiak ereistea, gaztaigintzea, garagardo dastaketea, zeramika tailerra eta txokolategintzearen prozesuaren azalpena.\n11:30ean, mezea San Isidro eleizan.\n17:30ean, idi probak eta giza probak (andrak) probalekuan.\nJarraian, Regueibertso ekimena Arratia eta Galizako institutuetako ikasleen eskutik. Plazan eta herriko tabernetan.\nZortzi herritako jantzariak batuko dira Zeanuriko I. Dantzari Egunean\nAprilaren 29an Nazinoarteko Jantza Eguna dala eta, hurrengo egunerako Dantzari Eguna antolatu dabe Zeanurin. Aurten alkarte bat sortu da, jantza inguruan mobiduten diran herritarrak batzeako asmoz; Arrikibar Dantza Elkartea, hain zuzen be. Dantzari Eguna antolatuteak proiektua bistaratzen lagunduko dauala uste dabe alkartekoak.\nAlardea 12:00etan izango da herriko plazan, euria bada frontoian. Aurretik kalejirea egongo da eta alardearen ostean bazkaria frontoian. Arrastian erromeria eta tailerrak be egongo dira jai egunari amaierea emoteko.\nDantzari Eguna berreskuratzen\nOrain dala 20 urte inguru Arrikibar jantza taldea sortu zan eta sortzeagaz batera Dantzari Eguna egin eben. Aurten sortutako alkarteari be Arrikibar izena ipini deutsie eta barriro be, Dantzari Eguna ospatuko dabe. Egun horretan, Zornotza, Usansolo, Bedia, Igorre, Dima, Artea, Areatza eta Zeanuriko jantza taldeak batuko dira, 200 jantzari inguru antolatzaileen esanetan. Jantzariez gainera, taldeetako musikariak, Zeanuriko txistulariak, trikitilariak eta panderojoleak egongo dira animazinoa ipinten. "Aukera polita izan daiteke herrian eta Arratian jantzeari bultzadea emoteko" dino Edorta Alonso antolatzaileak.\nEuskal jantzak herrian proiektu erakargarri eta zabala izatea gura dabe eta gazteak jantzarako berreskuratzeko beharrean dabiz. Zezeilatik, 12 gaztek osotutako taldea sortu dabe. Gainera, herrian dabizen jantzariak, musikariakaz, jostunakaz eta interesauta edo laguntzeko prest dagozan persona guztiakaz alkartu, eta urtean zehar, jantzetarako momentu garrantzitsuak eskeini gura dabez alkartekoak.\nJantzak jentea batu\nJantzak bizitzari eusten lagunduten deutsala da Zeanuriko jantza alkarte honen filosofia. "Batu egiten gaitu neska-mutilak, andra-gizonak, umeak, gazteak, nagusiak, zaharrak... Eta alkarrengandik ikasi eta alkarreri erakusten deutsagu" dinoe.\nUdalak aisialdirako begiraleen lan-boltsea sortuko dau\nAntolatu dituan ekintzetan zerbitzua emoteko, aisialdi begiraleen lan-boltsea sortuko dau Zeanuriko Udalak. Dokumentazinoa aurkezteko epea, aprilaren 29ra arte da. Lan-boltseak urtebeteko iraupena izango dau.\nLan-boltsan sartzeako, 18 urte beteta euki beharko da, aisialdiko monitore titulazinoa izan beharko da eta euskerazko 2B maila gaindituta.\nUmeak herriko udalekuetan parte hartu dagien aprilaren 22ra arte emon daiteke izena udaletxean. Udalekuak aste betekoak dira eta bat baino gehiago egin daiteke, bagilaren 27tik garagarrilaren 22ra arte. Asteko 30 euroko prezioa daukie. Talde bi egongo dira, 2 eta 6 urte bitartekoentzat bat, eta 7 eta 12 urte bitartekoentzat beste bat ludotekan, 09:15etik 14:15era.\nHarribide Fundazinorako jatekoa batuko dabe Zeanurin\nMartiaren 24tik 27ra arte, Batu eta Banatu izeneko kanpainea egongo da martxan Zeanurin. Kanpainearen helburua galtzean ez diran jatekoak batzea da, Harribide Fundazinoaren bitartez, gazte etorkinai bananduteko. Jatekoak Zeanuriko Andra Mari eleizan batuko dira.\nHarribide Fundazinoa Etxebarriko parrokia eta erakundeak osotuten dabe. Harribidek sei harrera-etxebizitza ditu etorkinentzat Bilbon eta Etxebarrin, hezitzaile eta boluntarioak tutorizauta. Proiektu honetan gazte etorkinakaz egiten dau lan fundazinoak.\nArtea neurtuko dabe San Banlendin egunean Eleizondon (Zeanuri)\nUrtero lez, aurten be San Balendin jaia ospatuko da Zeanuriko Eleizondo auzoan, Piedadea izenaz ezetuten dan ermitearen inguruan, zezeilaren 14an, domekan, San Balendin egun berean.\nMezea 11:30ean izango da Andra Mari parrokian; meza ostean, San Balendinen irudia parrokiatik 50 bat metrora dagoan ermitara eroango dabe prozesinoan, eta jarraian ermitearen aurreko artearen neurketeari ekingo deutsie. Neurketearen akta sinatu eta gero, aurtengo maiordomoak, datorren urtekoari agiri-liburua eta ermitearen giltzea pasatuko deutsaz. Ostean, barauskarria —urdaia, pamitxea eta ardaoa— bananduko da bertara hurreratzen diranen artean. Ekintza horreek herriko txistularien eta bertsolarien kantuen artean egingo dira.\nPiedadearen aurrean dagoan artea, 1958 urtean landatu eben. Hurrengo urteetan, San Balendin egunean edota San Balendin eguna ospatzen zan domekan —gonbit egunean— artea neurtu egiten eben. Neurtzeaz Gorordo baserriko Zeferino Lejarreta arduratzen zan. Zeferinoren koadernoetan lehen urteetako neurketen zehetasunak aurkitu doguz; lehenengo neurketea 1959koa da, eta zera irakurri daiteke bertan: La medida de la encina de la Piedad, en los años medidos. Grueso a la altura de 1,50: 0,18.\nTradizino hau apurka-apurka galdu egin zan eta azken neurketea, Kandido Intxaurragak egin eban 1999an; papertxo batean zera idatzi eban: "Piedadeko artea. 99-2-14. a 1,50 circunf.: 1,50".\nGregorio Lejarreta gogoan\nPedro Lejarzak dino 2007an hasi zirala neurtzen barriro, eta 2008an agiri-liburua zabaldu eben, bertan neurtzaileak, maiordomoak eta idazkariak sinatuz. 2008an, Piedadeko artearen neurketea hasi zanetik 50 urte betetzen ziranez, "ofizialtasuna emon gura izan geuntsan ohitura honeri". Zugatzari neurri hartzeaz Zeferino Lejarretaren semea, Gregorio Lejarreta aurduratu izan da igaz arte. Gregorio bihotzekoak jota hil egin zan igaz eta aurten neurtzaile barria bilatu beharko da. Gregorio Lejarreta gogoratzeko ekitaldi berezi bat egingo da. Igaz hartutako neurria honako hau izan zan: 185 cm.ko perimetroa 150 cm.ko altueran, 2014an baino 2 cm. gehiago.\nBestalde, neurketa ostean, Arratiako altxorra, jokoa erosteko aukerea be izango dabe Eleizondora hurreratzen diranak, han egongo da saltzeako prest jokoa egiten parte hartu dauan gaztetxo talde bat.\nAurrekontuen auzo-batzarrak egingo ditu EH Bilduk zemendian\nAtzen urteetan egin dauan lez aurrekontu parte-hartzaileak antolatu ditu Zeanuriko EH Bilduk. Zeanuriko bost auzotan egingo ditue batzarrak, iluntzeko 19:00etan danak. Zemendiaren 17an Otzerinmendi eta Uribegaz hasiko dabe errondea, Uribeko txokoan. Zemendiaren 18an Altzustaren txandea izango da eta txokoan bilduko dira. Plazako batzarra zemendiaren 23an egingo dabe Kultur Etxean; eta zemendiaren 24an, Asterrian, txokoan. Amaituteko Altzua, Ipiñaburu eta Undurragako auzotarrak Altzuako txokora hurreratuteko aukerea eukiko dabe. EH Bildu Zeanuriren esanetan "konbidauta dagoz Zeanuriko herritar danak, tartean Udaleko EAJ-ko kideak be bai". Batzarrotan auzotarrari herriko diru kontuen barri emongo jakie eta euren eretxi zein eskaerak jasoko dabez.\nArratiako Altxorra jokoaren aurkezpena egingo dabe Zeanurin hilaren 11n\nZemendiaren 11n eguaztenean, arrastiko 19:00etan aurkeztuko da Arratiako Altxorra jokoa Zeanuriko udaletxeko batzar aretoan.\nJolas hau ez da antzarra jokoa, baina badauka antzik; ez da tribiala be, baina badauka antzik. Bertokoa izan ala kanpotik etorri, umea izan edo jubilauta egon, Arratia barru-barrutik ezetuteko aukerea emoten dau: mendiak, herriak, ermitak, musikea, kirola, literaturea erakusten eta irakasten dauz Arratiako Altxorra deritxan jolas honek.\nLehenengo edizinoa 600 jokokoa izango da eta joko bakotxean 300 galdera-erantzunetik gora batzean dira; dadoakaz jolasten da eta Arratiako 12 txartelak eskuratu behar dira jokoa irabazteko.\nEgileak asko izan dira, euren artean aitamen berezia merezi dabe Zeanuriko gazte talde batek eta Manu Etxebarria zeberioztarrak. Diseinu lanak Javier Lacalle Laka artista zornotzarrak egin ditu.\nArratiako Altxorraren edizinoa eta zabalkundea posible izan da honako erakundeen laguntzari esker: Arratiako Udalen Mankomunidadea, eta Areatza, Artea, Bedia, Dima, Lemoa eta Zeanuriko Udalak.\nZemendiaren 11n, Zeanurin egingo dan aurkezpen ekitaldian jokoaren nondik norakoak plazaratzeaz gainera, Arratian bizi diran altxorren adierazpen desbardinak ikusteko eta gozatzeko aukerea be izango da: bertsoa, txistua, ipuina...\nJokoa erakunde laguntzaileen bitartez eta Arratiako parrokietan zabalduko da. Herrietako dendetan be erosteko aukerea izango da.\nJente aurrean berba egiteko tailerra eta andren memoria\nZeanuriko Mazala Andra Taldeak urtea amaitu arte jente aurrean berba egiteko tailerra, euskerearen inguruko berbaldia eta Intxorta 1937 memoria alkarteak egindako dokumental baten proiekzinoa antolatu ditu. Horrezaz gainera, Zeanuriko andren memoria galdu ez daiten, hile honeetan herriko andrakaz grabazinoak egiteko proiektua dauka Mazalak.\nJente aurrean berba egiteko tailerrak bost saio izango ditu Zeanuriko Kultur Etxean Esti Redondo kazetari eta hezitzailearen eskutik. Zemendiaren 5ean hasiko da tailerra eta zemendiko eguenetan eta abenduaren 2an, eguaztenez, izango dira saiook, arrastiko seiretatik zortziretara.\nNire Aitaren Etxea?\nEuskerearen Egunaren Inguruan, Jone Miren Hernandez EHUko Gizarte Antropologia Irakasleak "Aitarena? Amarena? Zeinena da euskararen etxea?" tituluko berbaldia egingo dau Zeanurin.\nAbenduaren 17an, barriz, Intxorta 1937 alkarteak egindako Arrasate 1936: Emakumea, gerra eta errepresioa izeneko dokumentala proiektauko dabe Zeanuriko Kultur Etxean eta ondoren, Intxorta 1937ko Julia Mongegaz berba egiteko aukerea egongo da.\nZea Maysen kontzertua Andra Mari egunaren bezperan\nTxistulari eta trikitilariakaz batera herriko hiru zubiak pasauz hasi eta amaituko dira Zeanuri herriko jaiak. Jai egunai hasikerea emoteko goizero kalejirea egingo dabe herriko txistulari eta trikitilariak eta Euskadiko Trikitilari Gazteen Txapelketea be izango da domekan, hilak 16.\nBeste musika estilo batzuk be izango dabe lekua jaietan, eta holan aitatu behar da Zea Maysen kontzertua. Egun horretan egongo da Arratiako herrietara bueltetako autobusa 02:30ean eta 04:30ean.\nAbuztuak 14, barikua\n17:00etan, esku pelotako jaialdia.\n18:00etan, kuadrilen arteko bertsoak eta Rally poteoa.\n23:00etan, Zea Maysen kontzertua eta Ingo al deu taldeagaz erromeria.\n11:00etan, umeentzako parkea plazan.\n12:30ean, kantu-txistu-triki poteoa.\n18:00etan, esku pelota partiduak. Afizionauak.\n22:00etan, Play-back Lehiaketea.\n24:00etan, Joselu Anaiak taldeagaz erromeria.\nAbuztuak 16, domekea,\n11:30ean, arimen mezea.\n12:00etan, binakako lasterketea eta umeen lasterketea.\n12:30ean, herriko jubiladuentzako kopaua.\n13:00etan, Bertso saioa. Balkoitik balkoira: Mañukorta eta Beñat Ugartetxea.\n13:30ean, Aitamen Eguna: herriko txistulari taldea.\n18:00etan, Euskadiko Trikitilari Gazteen XXXV. Txapelketea.\n20:00etan, umeentzako jolasak, herri kirolak, ur jolasak...\n22:00etan, Etzanderak herriko jan- tza taldearen ekitaldia.\nJarraian erromeria Jokaldi taldeagaz.\nAbuztutak 17, astelehena\n14:30ean, bazkaria plazan.\n16:30ean, II. Mus Txapelketea.\n18:30ean, kuadrilen arteko jokoak eta mozorroak.\n20:00etatik 21:30era, Lotxo taldeagaz erromeria.\n22:00etan, "Zeani" antzerki taldearen emonaldia, 37 bentanea 38 pasilloa antzezlana.\n23:30etik 00:30era Lotxo taldeagaz erromeria eta txokolatea danontzat.\nGanadu Azokea eta gehiago sanisidroetan\nHogeta hamalaugarrenez baserri munduak Zeanuriko erdigunea hartuko dau. Abere, Artisau eta Nekazal Produktuen XXXIV. edizinoan.\nAzokan, baserri munduko jenteak zein kalekoak behiak eta ardiak ikusi, gaztaia egiten ikasi edo herri kirolak ikusteko aukerea izango dau. Bezperan, Bilboko Txistulariak kontzertua eskeiniko dabe eta San Isidro bigarrenerako, goitibehera lasterketa ikusgarria antolatu dabe Zeanurin.\nHainbeste sari irabazi dituan Ipiñaburuko gaztaia egongo da salgai azokan, eta Altzustako Zubizabal baserriko Rekalderen ganadua be bertan izango da. Ardien gobernuak ikasteko hainbat erakustaldi egongo dira eta baserriko produkturik onenak dastatu eta erosteko aukerea be bai.\nArrastian, azokea amaituta, zer ikusi ez da faltauko, idi-proba eta giza-probak egingo diralako probalekuan. Idi-probak azokearen hasikeretatik ikusi daiteken ikuskizuna da, eta giza-probak igaz hasi ziran.\nZapatuan probalekuan indarra erakutsi, eta domekan ausardia eraku- tsiko dabe goitibehera lasterketako partaideak. Izan be, Oruetik plazara abiadura handia hartuko dabe goitibeherak publikoaren txalo beroen artean.\nAndra Mari parrokian izango diran Udabarriko kontzertuak emongo deutsee amaierea aurtengo San Isidro jaiai.\nMaiatzak 14, eguena\n19:30ean, Bilboko Txistularien Banda Kultur Etxean.\nMaiatzak 15, barikua\n10:00etan, Abere, Artisau, eta Nekazal Produktuen Azokearen XXXIV. edizinoa. Azokan, honako ekintza honeek egingo dira: ardiak eraitsi, gaztaigintzea, Ardi Mozketa Lehiaketea eta herri kirolak.\n12:30ean, Arrikibar jantza taldearen saioa plazan.\n13:00etan, Ganaduen sari banaketea plazan. Etxe txukunenari saria eta Mixel lekuona II. Gaztai Lehiaketearen saria.\n17:30ean, idi-probak probalekuan. Ondoren giza-probak.\n21:00etan, amateur eta profesionalen pelota partiduak frontoian.\nMaiatzak 16, zapatua\n12:00etan, goitibeheren jatsierearen aurkezpena eta bidearen ikuskapena.\n16:00etan, goitibeheren jaitsierea Oruetik plazara.\n20:00etan, Udabarriko kontzertuak Andra Mari parrokian.\nTxistu eta trikitixearen soinuak andramarietan\nGoizetan kalejirak, Euskadiko Trikitilari Gazteen Txapelketea Andra Mari egunean, trikitixa eta txistua protagonista izango dira herriko jaietan. Frontoiak be izango dau protagonismoa eskupelota partiduak dagoz-eta eguen eta zapatuan. Erromeriak, kuadrilen arteko herri kirolak eta umeentzako magia be egongo da Zeanurin, ondo pasetako pentsautako beste ekitaldi askoren artean.\nEguenean, Andra Mari egunaren bezperan, Eskean Kristo, Arcada Social eta Triki ta Ke taldeen kon- tzertuak izango dira. Gau horretan, 02:30ean eta 04:30ean, Arratiako herrietara bueltetako autobusa egongo da.\nAbuztuak 13, eguaztena\n18:30ean, Futbol 11. Zeanuri-Ubide, Undurragako zelaian.\nAbuztuak 14, eguena\n11:00etan, umeen parkea plazan.\n12:30ean, Maratoi Txikia.\n17:00etan, eskupelota partiduak.\nZeanuriko umetxoen banakako txapelketea. Hirugarren eta laugarren posturako: Maddi Esparta-Jaime Alonso. Finala: Eleder Galartza-Bingen Beitia. Umeen eta gaztetxoen partiduak: Umeak: Iker Olibares-Eneko Artaraz/Uriarte (Orozko)-Eskuza (Areta). Mutikotxoak: Anton Erkiaga-Sainz (Galdakao)/Iglesias (Zaratamo)-Maren Emaldi. Mutikoak: Beñat Etxeita-Olabarri (Usansolo) Mardaraz (Zaratamo)-Imanol Urigoitia. Atutxa (Zornotza)-Lander Erkiaga/Muguruza (Areta)-Anitua (Lea Ibarra).\n20:00etan, mezea eta salbea.\n22:30ean, kontzertuak: Eskean Kristo, Arkada Social eta Triki ta Ke.\nAbuztuak 15, barikua\n17:30ean, auzuneen arteko Futbol 7ko finala Undurragako futbol zelaian.\n19:00etan, Euskadiko Trikitilari Gazteen XXXIV. Txapelketea plazan.\n21:00etan, kuadrilen arteko herri kirolak.\n22:30ean, Xaibor-en show miresgarria.\nAbuztuak 16, zapatua\nSan Roke eta sukaldarien eguna\n11:00etan, sukaldari lehiaketea.\n16:30ean, Zeanuriko Andra Mari jaietako I. Mus Txapelketea.\n17:00etan, eskupelota partiduak.Kadeteak: San Jose (Arrigorriaga)-Asier Ibarrondo/Estrada (Usansolo)-Ugarte (Amurrio). Zeanuriko auzuneen arteko 4 1/2ko txapelketako finala. Nagusiak: Beñat Mendia-Ansotegi (Markina)/Erik (Lemoa)-Pujana (Markina).\n19:30ean, Asier Kidam magoa.\nOndoren Luhartzegaz erromeria.\nAbuztuak 17, domekea\n12:30ean, herriko jubiladuentzat kopaua plazan.\n12:30ean, binakako lasterketea.\n13:00etan, "Aipamen Eguna" eta, ondoren, Mixel Lekuonari omenaldia. Aurreskua eta bertsolariak plazan. Ondoren, herri bazkaria frontoian.\n18:00etan, mozorroak eta jokoak.\n20:00etatik 21:30ak arte, Lotxo taldeagaz erromeria.\n22:00etan, Zeani antzerki taldearen emonaldia: Dantzara.\n23:30etik 00:30ak arte: Lotxo taldeagaz erromeria.\nOndoren, txokolatea danontzat eta hiru zubiak eginez, aurtengo Andra Mari jaiai amaierea emon.\nXorokil harrobira ibilaldia\nArratia Bizirik-ek eskuorri bat bananduko dau Zeanuriko etxe guztietan, Xorokil harrobiaren gaineko informazinoa emoteko eta parte hartzea eskatuteko, harrobi honen ustiapena gauzatu ez daiten. Alegazinoak aurkeztu dira udaletxean eta orain Udala alegazinook aztertzen dabil. Xorokil ingurua ezagutzera emoteko ibilaldi gidatua be antolatu dabe, Joxerra Aihartza biologoa eta Angel Larrea historialariaren eskutik.\nAprilaren 30ean, Bizkaiko Aldizkari Ofizialean, Cantera de Zeanuri SL-k, Xorokil harrobiaren erauzketea eta ustiapena egiteko Jarduera sail- katuaren lizentzia eskatu dauala argitaratu zanetik, ekologistak kanpaina bat abiatu dabe harrobia ustiatu ez dagien. Holan, herritarren 600 alegazinotik gora aurkeztu dauz Arratia Bizirik taldeak udaletxean, baita proiektuaren kontra Change.org-en jasotako sinadurak be.\nUdalak bere aldetik ez dauka prozesua gelditzeko asmorik. Dana dala, alegazinoen artean "honeri atzera egiteko moduren bat balego", atzera egingo dabela dino Izaskun Sagarna Zeanuriko alkateak. "Hau aspalditik dator. 1983an udalbatzak arau subsidiarioetan sartu eban kanterea eta ago batez onartu zan. 1998an, arauak barriztu eta barriro be onartu zan" dino alkateak. 2000. urtean jaube batzuk hartu-emonetan ipini ziran kanterea ustiatuko dauan enpreseagaz eta 3 hektareatik 34 hektareara handitzea eskatu eben. 2004ean arau ordezkoen aldaketeari hasikerea emon jakon, eta udalak handitze hori 2007an onartu eban. Aurtengo maiatzaren 27ko udalbatzan, EH Bilduk eskatu eban galdeketa bat egitea, baina alkateak ez ebala ikusten udaletik hori egitea erantzun eban.\nEkologistak galdeketa bat egingo dabela dinoe. Horren bitartez, zeanuriztarrak harrobia ustiatzearen alde ala kontra dagozan jakin gura dabe. "Ubideztarrak ez dabe gura (100 alegazino inguru) baina zeanuriztarrok kantera hau gura dogu?" itauntzen dabe eskuorrian.\nHerritarrak ingurua ezagutu dagien, Xorokil harrobira ibilaldi gidatua antolatu dabe garagarrilaren 6rako. Joserra Aihartza biologoak eta Angel Larrea historialariak azalduko dabez leku honetako ezaugarriak: fauna eta flora, eta ondare historiko kulturala, hurrengoz hurrengo.\nIbilaldi honetan parte hartzeako topagune bi dagoz: 09:30ean Zeanuriko plazan edo 10:00etan Barazarren.\nArratia Bizirik-ek Xorokil kanterearen ustiapen proiektua gelditu gura dau\nArratia Bizirik talde ekologistearen arabera, Xorokil kanterea zabaltzeko jarduera proiektua aurrera doa eta jarduera lizentzia baino ez da falta martxan ipinteko.\nAlegazinoak aurkezteko epea hilaren 20ra arte da. San Isidro egunerako honen gaineko informazinoa zabaldu eta 19:00etan konzentrazinoa deitu dau Arratia Bizirik-ek Zeanurin. Arratia Bizirik-ek jakitera emon dauanaren arabera, kantera hori orain 40 urte ustiatu zan eta bertan 3 hektarea atera zituen. Gaur egungo proiektua, barriz, 34 hektarea ustiatzekoa da eta eremu zabala izateaz gainera, balio ekologiko handikoa be bada. "Gorbeiako Parke Naturalaren mugan dago eta Urkiola eta Gorbeiako Parke Naturalen korredore ekologikoaren zati handi bat hartzean dau" salatuten dabe. Bertan, katalogautako eta katalogau bako hainbat landarek (pago, leizar, hagin, gorosti, elorri, astigar, haretx...) eta animaliak (Lutra Lutra, Mustela Lutreola, saguzarrak, igelak...) daukie bizilekua. Gainera, interes arkeologikodun hiru kobazulo dagoz inguru honetan, tartean Historiaurrean hilerri moduan erabilitako bat. Ur edangarria daukan iturburu bat be badago, kanterea ustiatu ezkero kutsatuko litzatekena.\nBaliabide naturalak kudeatzeko eredu honen kontra agertu dira ekologistak, "natura ez da saltzen" dinoe.\nBertako ekonomian eragina\nEraikuntzak behera egin dauan honetan, kanteren produuktuen eskariak be behera egin dau eta beste kantera bat ustiatzea zementogintzan, produkzinoa eta lanpostuak gitixitzen dabizanean ez daukala zentzurik dinoe Arratia Bizirik talde ekologistatik.\nZentzurik ez izateaz gainera, eragina be izango leuke bertako ekonomian Xorokilen ustiapenak. Batzuek irabaziak lortu arren, martxan dagozan proiektu sostengarri batzuen bideragarritasuna arriskuan ipiniko litzateke, turismo sostengarriaren aldeko apustua bertan behera itxiz. Eta "zelan eragingo dau abeltzantzako ustiapenetan eta baliabide zinegetikoetan?" itauntzen dabe Arratia Bizirik-ekoak.\n2008ko urtailaren 3ko Bizkaiko Aldizkari Ofizialean publikau ziran Zeanuriko Arau Subsidiarioen aldaketak Xorokil kanterea handiago egiteko. Ingurumen-inpaktuaren adierazpena be onartu zan 2012an. "Foru Aldundiaren baimena badago eta orain jarduera lizentzia baino ez da falta" azaldu deutsie begituri Arratia Bizirik-ekoak. Alegazinoak hilaren 20ra arte egin daitekez eta Ekologistak Martxan taldeagaz ipini dira kontaktuan Arratia Bizirik-ekoak, hango abokatuakaz alegazinoak aurkezteko asmoz.\nGanadu Azoka Zeanurin San Isidro egunean\nGanadu azoka ikusgarria eta baserri munduaren jai jentetsua ospatuko dira Zeanurin San Isidro egunean. Abere, Artisau eta Nekazal Produktuen Azokearen XXXIII. edizinoa izango da aurtengoa eta urtero lez, ganaduak ikusi, saldu edo erosi leitekez azoka honetan.\nBehiak bakarrik ez, ardiak be izango dira Zeanuriko feriako protagonistak. Izan be, ardi mozketea eta ardiak eraisteko erakustaldiak, gaztaigintzea eta gaztai lehiaketak egongo dira, baita artxo errea dastatzeko aukerea be. Azokan, baserriko produkturik onenak egongo dira salgai eta txosnetan taloa eta txakolina dastatu ahal izango dabe hurreratzen diranak.\nHerri kirolai jagokienean, idi-probak egongo dira urtero lez hilaren 15ean, eta, barrikuntza moduan, herrian sortu barri dan andra probak egiteko taldeak erakustaldia egingo dau arrastiko 18:00etan.\nSan Isidro egunaren inguruan beste ekitaldi batzuk be antolatu dira Zeanurin aurreko eta ondorengo astegoienetan. Auzoen arteko Futbol Txapelketea edo erromeria Jokaldi taldeagaz dira horreek ekintzok.\n20:00etan, Jokaldi taldeagaz erromeria.\nAuzoen arteko Futbol Txapelketea Undurragako futbol zelaian.\nMaiatzak 15, eguena\n10:00etan, Abere, Artisau eta Nekazal Produktuen Azokearen XXXIII. Edizinoa. Azoka barruan hurrengo ekintzak egingo dira: ardiak eraitsi, gaztagintzea, ardi mozketa lehiaketea eta artxo dastaketea.\n13:00etan, sari banaketea plazan. Mixel Lekuona gaztai lehiaketearen saria emotea eta "etxe txukunenari" saria.\n18:00etan, idi-probak eta Zeanuriko andren arteko andra proba erakustaldia.\nAuzo arteko Futbol Txapelketea Undurragako futbol zelaian.\nGure Esku Dagoren aurkezpenak\nGure Esku Dago dinamikeak aurrera segiduten dau Arratian. Eskualdeko taldea hilean behin batuten da ekimena koordinetako asmoagaz. Batzar horreetan bagilaren 8ari begira Arratian giroa zelan berotu erabagiten da, besteak beste.\nHamabostaldi honetarako zita bana ipinita dago bai Dima eta bai Zeanurin. Zeanurikoak egitarauagaz bezperatik hasiko badira be, maiatzaren 10ean egingo da aurkezpen eguna herri biotan.\n13:00etan ekitaldia eta manifestuaren atxikimentua.\n14:15ean herritarrakaz argazki handia plazako harmailetan.\n14:30ean herri bazkaria frontoian. Ostean, musikea eta jai giroa.\n19:00etan Gazta zati bat pelikulea Kultur Etxean. Ondoren, kantu- poteoa herriko tabernetan.\n07:45ean, hiru zubiak herriko txistulariakaz.\n08:00etan Gorbeiara igoerea, kurutzearen inguruan giza-katea egiteko.\n12:30ean kantu-poteoa herrian zehar trikitilariakaz.\n14:30ean herri bazkaria. Ondoren: aldarrikapena, herriko jantzariak, giza katea, kantaldia Esti eta Olatz eta Gontzalegaz, eta amaituteko andra probak Zeanuri vs Soraluze.\nBatzen praktikak egiteko ikastaroa Zulaibarren\nZulaibar Lanbide Ikastegian 300 orduko trokelgile doitzailea ikastaroa egiteko izena emon daiteke maiatzaren 15era arte. Ikastaroaren ondoren ikasleak praktikak egingo dabez Batzen, eta enpreseak ikasleen % 60a kontratauko dau.\nIkastaro hau egiteko, fabrikazino mekanikako produkzinoaren programatzean edo mekanizazino bidezko produkzinoan Goi Mailako Zikloa euki behar da eginda, edo bestela, Mekanika Erramintako Lanbide Heziketa II.\nAnder Deuna jaiak Asterrian\nAsterria (Zeanuri) auzokoak beharrean dabiz urtero lez San Andres jaiak jai konpletoak prestetako gogo eta emozinoagaz. Giro ederra sortutea daukie helburu, horregaitik ez da faltauko desafio, jan-edan zein musikarik. Besteak beste, Unai eta Adolfo gipuzkoarrak joango dira gaua alaituten, aurtengoagaz, hogeita bat urtez segiduan. Kanporako jaka lodia eroatea komenidu bada be txoko barruko beheko suagaz atoan berotuko ei da giroa auzotar baten esanetan. Hementxe egitaraua:\nZemendiak 29, barikua\nJaien hasikera ofiziala. 20:00etan auzo afaria.\nZemendiak 30, zapatua. Ander Deuna\n12:00etan mezea auzuneko ermitan. Ostean, barauskarria eta bertsolariak: Onintza Enbeita eta Beñat Ugartetxea. 18:00etan herri kirol desafioa: aizkolariak, trontzalariak, ardi moztea eta motozierrea. Ostean, probak: idiak astoen aurka. 20:00etan erromeria Adolfo eta Unaigaz. 20:30ean odoloste jana hurreratuten diran guztientzat. 21:30ean barriro jantza eta erromeria.\nAbenduak 1, domekea\n12:00etan mezea auzuneko ermitan. Ostean, koruak: Arantzabela Abesbatza (Gasteiz) eta Andra Mari Ikastola Abesbatza (Zornotza). 18:00etan jaien amaierea.\nKuadrilak protagonista jaietan\nHiru zubietatik egiten dan kalejireak hasikerea emongo deutse Zeanuriko jaiai.\nTartean, kuadrilen jokoak eta herri kirolak, sukaldari lehiaketak eta pelota partiduak. Andra Mari egunean, Euskadiko Trikitilari Gazteen Txapelketearen XXXIII. edizinoa jokatuko da Zeanurin eta Zeanuriko txistularien 45. urteurrena be ospatuko dabe frontoian jaialdi batez.\nThe Jeloskors eta Vendetta taldeak kontzertuak eskeiniko dabez. Erromeriak be ez dira faltauko Triki ta Ke, Luhartz eta Lotxo taldeen eskutik.\n18:00etan, umeen futbito partidua.\n19:00etan, fronteniseko finala.\n14:00etan, txupina bota eta pregoia. Ondoren kalejirea hiru zubietatik herriko txistulari, trikitilari eta Buruhandiakaz.\nTriki poteoa herrian zehar.\n17:00etan, pelota partiduak frontoian.\n18:30ean, kuadrilen jokoak plazan.\n22:30ean, kontzertuak The Jeloskors eta Vendetta taldeakaz. Ondoren erromeria Triki ta Ke taldeagaz.\n11:30ean, meza nagusia Andra Mari parrokian.\n13:00etan, kuadrilen jokoak plazan.\n17:30ean, Euskadiko Trikitilari Gazteen Txapelketearen XXXIII. edizinoa.\n19:00etan, kuadrilen arteko herri kirolak (nagusiak).\n22:00etan, Zeanuriko txistularien 45. urteurrenaren jaialdia frontoian.\nSan Roke Eguna. Sukaldarien eguna\n11:00etan, kalejirea herriko txistulariakaz.\n11:30ean, animen mezea parrokian.\n17:00etan, pelota partiduak. Eskupelota mutilak, pala neskak.\n22:30ean, play-back-a plazan.\n23:30ean, erromeria Luhartzegaz.\nAbuztuak 17, zapatua\n12:15ean, maratoi txikia.\n12:30ean, jubiladuentzako barauskarria eta Aitamen Eguna.\n13:00etan, bikote lasterketea (nagusiak).\n18:00etan, herri kirolak (umeak) eta kuadrilen mozorro txapelketea.\n22:00etan Zeani Antzerki Taldearen emonaldia.\n23:00etan erromeria Lotxogaz. Ostean, hiru zubiak herriko txistulariakaz. Txokolatea hartuta amaierea emongo jakie jaiai.\nUrkiolara, Paduako San Antonioren errogatibea\nBagilaren 15ean, zapatuan, egingo da Urkiolara, Paduako San Antonioren santutegira errogatibea. Tradizinoa jarraituz, San Antonio egunaren osteko zapatuan izaten da arratiarren errogatiba eguna. Lehenago herri bakotxak bere errogatibea antolatzen eban, baina azken urteotan, Arratiako parrokia guztiak aldi berean joaten dira Urkiolara, bailarako abadeakaz batera. Horretarako, Mankomunidadeak autobus bat ipiniko dau gura dabenentzat. Oinez joan gura debenentzat, barriz, Zeanuritik eta Dimatik Urkiolara oinezko ibilaldi gidatuak prestatu dira.\nAurtengo errogatibea "Senidea ala dirua" lemapean egingo da.\n"Hamaikak baino lehentxoago, ondoetorria emongo jakie oinez, autobusean edo euren kotxeetan Urkiolara hurreratutako arratiar erromesai. Ondoren, eta aspaldiko usadioa jarraituz, letaniak abestuz sartuko dira erromesak Urkiolako Santutegira, 11:00etan Arratiako abadeak emongo daben mezea ospatzeko. Meza ostean, Bediako parrokiako umeak eta gaztetxoak aurtengo errogatibearen lemeagaz bat datorren sinbolo bat eskeiniko deutsee Urkiolara hurreratu diranai. Eta ekitaldi honegaz egitarauari amaierea emongo jako. Autobusean etorritakoak 13:00etan euren herrietara itzuliko dira" Arratiako eleizako iturriak jakitera emon dabenaren arabera.\nDimatik eta Zeanuritik abiatuta, oinez ibilaldi gidatuak egiteko aukerea be izango da, holan, Arratia eta Urkiola lotzean dauzan bide klasikoetako bi ezagutzera emoteko. Urtekerea Dimako plazatik goizeko 06:00etan izango da, eta Zeanuriko plazatik 08:00etan.\nBaserriaren izen handiko feria San Isidro egunean\nIzen handia dauka Zeanuriko San Isidro eguneko feriak eta urtean-urtean jente piloa hurreratzen da, ez bakarrik inguruko herrietatik, Bilbotik be bai, baserri giroaz disfrutetako eta ganadu ederrak ikusteko azokan eta idi-probetan.\nJaia azokan hasiko da hamarretan eta egun osoa hartuko dau. Aurreko eta hurrengo zapatuetan be egongo da zer egin eta zer ikusi Zeanurin.\nAurtengoa XXXII. Abere, Artisau eta Nekazal Produktuen Azokea da. Azokan, ganadua gobernatzeko lanen erakustaldia egongo da, eta arrastian, idi probak. Zeanuriko Mintegi baserriko idiak Gatika eta Mungiako idiakaz neurtuko dira.\nHilaren 18an, barriz, sega erakustaldia egongo da. Egun horretan, Torreko soloan Zeanuriko segalarien arteko lehia ikusteko aukerea egongo da. Eta gauean, bertso afarian Egañak eta Lizasok animauko dabe giroa euren bertsoakaz.\n19:00etan, Udaberriko Kontzertuak Andra Mari parrokian: Xemeingo Abesbatza, Zornotzako Andra Mari Ikastola eta Zeanuriko Abesbatza.\n10:00etan, Abere, Artisau eta Nekazal Produktuen Azokearen XXXII. edizinoa. Azokearen barruan, hurrengo ekintzak egingo dira:\n- Ardiak eraitsi.\n- Ardi mozketa lehiaketea.\n- Artxo errearen dastaketea.\n11:00etan, mezea San Isidro eleizan.\n12:30ean, Arrikibar Dantza Taldearen saioa plazan.\n13:00etan, sari banaketea plazan.\n18:00etan, idi probak probalekuan. Ididunak: Jon Ander Bilbao (Gatika), Iñaki Lopategi (Mungia) eta Julen Etxebarria (Zeanuri) izango dira.\n18:00etan, Zeanuriko segalarien arteko lehia Torreko soloan.\n21:00etan, bertso-afaria Kultur Etxean. Bertsolariak: Egaña eta Lizaso.\nBizkaiko kurutzerik zaharrena ikusgai\nAltzustako Santa Lutzi ermitan topautako kurutzea, Bizkaiko kurutzerik zaharrena da. Datazinoak 1.250 urtearen inguruan kokatzen dau kurutze gotiko hau. Bilboko Eleiz Museoan dago gordeta, baina maiatzaren 12an Zeanurira ekarriko dabe Santa Lutzitik Andra Mari parrokiara ibilbidea egiteko.\nErmitea auzolanean konpontzen egoan lagun talde batek topau eban kurutzea 1990ean. "Balio handikoa da eta holango gauzak ezin dira euki parrokian. Gainera museoan ondo konserbauta dago ikerlari eta bisitarientzat ikusgai".\nArratiako Eleizak, Udalaren laguntzeagaz, hilaren 8rako berbaldi bat be antolatu dau. Ander Manterola etnografo zeanuriztarrak herriko beste kurutzeen gainean egingo dau berba, udaletxeko Pleno Aretoan, arrastiko zortziretan.\nKurutzea brontzezkoa da, 17 cm. inguru ditu eta Jesukristoren irudia eta letra batzuk agertzen dira bertan. "Beste berezitasun bat be badauka, patriarkala da; hau da, beso bi ditu. Bizkaian bi baino ez dagoz holangoak, sasoi haretakoak" azaldu deutso BEGITUri Arratiako Eleizak.\nII. enpresa arteko Topaketea Zulaibarren\nMartiaren 21ean, Arratiako Udalen Mankomunitateak eta Galdakaoko Udalak IES Zulaibarren laguntzeagaz antolatutako Arratia-Nerbioiko II. Enpresen arteko Topaketea izango da Zulaibarren. Honen helburua eskualdeko enpresen arteko kolaborazinoa sustatzea da.\nIgaz egin zan lehenengo topaketan 32 enpresetako 52 persona batu ziran eta sano ondo balorau eben partaideak. Aurten, oraindino emonkorragoak izatea espero dabe antolatzaileak, AUM gehitu jako eta, enpresen arteko kolaborazinorako ekimen honeri.\nUrtero lez, badatoz aurten be Asterriako sanandresak. Zeanuriko auzo honetan hiru egunetan zehar igarriko da jai giroa. Zemendiaren 30a dan San Andres egunean, 18:30ean, jaien hasiera ofiziala egingo da, txistulari eta trikitilariakaz. 19:00etan, mezea egongo da auzoko ermitan eta ostean, txokolate jana egongo da hurreratuten diranentzat. Abenduaren 1a, zapatua, egunik fuerteena da. 19:00etan, herri kirolen desafioa ikusi ahal izango da: aizkorea, trontzea eta ardi moztea. Gero, idi probak: idi parea astoaren kontra. 20:00etan, euskal erromeria; 20:30ean, odoloste jana auzotar zein hurreratuten diran guztientzat eta 21:30ean barriro be jantza eta erromeria giroa. Abenduaren 2an, domekea, amaituko dira Ander Deunaren jaiak. 11:30ean mezea egongo da San Andres ermitan. Ondoren, Ezoziko Ama Abesbatza joango da Soraluzetik. Arrastiko 18:00etan, jaien amaierea.\nLurzoruen osasunaren diagnostikoa zelan egin erakutsiko dabe\nBihar, zemendiak 3, larretako edo laborantzako lurzoruen osasunaren diagnostiko fidagarri bat nola egin erakutsiko dute Zeanurin zenbait adituk.\nJardunaldia kultur etxean hasiko da, goizeko 10:00etan.\nNeiker-Tecnaliako Ekologia eta Natur baliabide saileko kideak Arimegortako artzaintza gunera lagunduko deutse bertaratutakoai.\nSan Migel jaiak santuari eskeinitako ermiten inguruan\nSanmigelak emoten deutsie amaierea hileari eta honeek santuari eskeinitako gure eremuko lau ermitetan ospatuko dira. Jaiok Igorreko Garbe auzunean, Zeanuriko Uriben eta Altzustan eta Arteako San Migel ermitan, hain zuzen be. Lau ermita honeetan mezea egongo da zapatuan, hilak 29, San Migel egunean eta barauskarria mezaostean, musikeagaz alaituta.\nUriben, hiru eguneko jai egitaraua prestatu dabe.\nUrri lehenengoak 22, zapatua\n17:00etan, karta jokoa (Mus eta Briska).\n18:00etan, bizikleta martxea umeentzako.\n21:00etan, bertso afaria.\nUrri lehenengoak 23, domekea\n12:30ean, mezea eta ondoren barauskarria. Ondoren umeentzako herri kirolak.\nUrri lehenengoak 24, astelehena\n12:00etan, arimen aldeko mezea eta ondoren barauskarria.\n18:00etan, sardinak, urdaia eta txokolatea.\nHiru zubietan hasiko da jaia eta hiru zubietan amaituko da\nAbuztuaren erdian heltzean jakuz Zeanuriko jaiak: andramariak. Aurreko astegoienean hasiko dira ospakizunak, hilaren 11n, zapatu eguerdian.\nGaua gazteena izango da, kuadrilen aurkezpena, kontzertuak eta erromeria egongo dira gau horretan gazteak gorputza astindu daien. Hurrengo eguna jubiladuai eskeiniko jakie eta hurrengoa umeai. San Roke eguna, sukaldarien eguna izango da eta paella eta tortillen usainak hartuko dabe Zeanuriko herria. Gainera, aurten, etxean egindako bizkotxorik gozoenak be izango dau saria.\n07:30ean Gorbeiara igoerea.\n12:30ean, herriko eskupelota txapelketako finala.\n15:00etan, herri bazkaria plazan.\n18:00etan, triki-poteoa eta kuadrilen arteko jokoak.\n20:00etan, txupina eta kalejirea hiru zubietatik herriko txistulari, trikitilari eta buruhandiakaz. Ondoren, kuadrilen aurkezpena ber- tsotan, plazan.\n23:00etan, kontzertuak Eskean Kristo eta Vendetta taldeakaz plazan. Ostean, erromeria Luhartz taldeagaz.\n12:30ean, bertso saioa eta jubiladuentzako barauskarria plazan.\n13:00etan, II. Aipamen eguna.\n17:30ean, pelota partiduak Ibarreta frontoian: Zeanuriko 50. txapelketako finalak.\n19:00etan, kuadrilen arteko herri kirolak plazan.\n22:00etan, Zeani Antzerki Taldeak Hiru apurtute eta bat urratute antzezlana errepresentauko dau.\n10:00etan, umeentzako parkea plazan.\n13:00etan Bits jaia.\n18:00etan, Zeani-Ubide futbol partidua Undurragan.\n12:00etan, umeen maratoi txikia.\n17:00etan, Zeanuriko 50. eskupelota txapelketako finalak eta sari banaketea.\n18:30ean, umeen futbito txapel- ketea.\n20:00etan, salbea eta mezea Andra Mari parrokian.\n22:30ean, play-backak plazan. Ondoren Drindots taldeagaz erromeria.\n18:00etan, Euskadiko Trikitilari Gazteen XXXII. Txapelketea.\n22:30ean, Kukai-Tanttaka Antzerki taldeak "Hnuy Illa" ikuskizuna eskeiniko dau frontoian. Ondoren, Hakker taldeagaz erromeria.\n11:00etan, sukaldari lehiaketea: paellak, tortillak eta etxean egindako bizkotxoak.\n11:30ean Mezea Andra Mari parrokian.\n14:00etan, sukaldari lehiaketearen sari banaketea.\n18:30ean, kuadrilen arteko jokoak eta mozorroak plazan.\n21:00etan, Jokaldi taldeagaz jantzaldia. Ondoren, txokolatea eta hiru zubietatik jaien amaierea.\nTrikitixa soinuak ermita eta auzuneetan\nBarauskarriak txistulari edo trikitilariakaz baino ez badira be, sano giro polita sortzean dabe gure ermiten inguruetan jaiak ospatuten diranean. Hile honetako lehenengo jaiak Dimako Artaungoak eta Zeanuriko Sanjustoak izango dira, hilaren 4an. Urtero lez, karobia piztuko dabe San Juston eta egun biko jaia izango da. Abuztuaren 5ean, San Adrian ospatuko dabe Zeberioko Argiñaon mezea eta barauskarriagaz. Hilaren 10ean, barriz, San Lorentzo jaiak -edo sanlontxoak- Bediako Murtatzan, Zeanuriko Otzerinmendin eta Zeberioko Elizondon ospatuko dabez. Honeetan guztioneetan mezea ermitan eta ondoren barauskarria egongo da. Andramariak, Igorren eta Zeberioganen ospatuko dira, sanrokeak Dimako Olazabalen eta Bediako Eroso-Ugarten eta sanbartolomeak Zeberioko Uxarren eta Igorreko Urkuzun. Bediako ermitetan mezak 11:30ean izango dira; Zeberiokoetan 13:00etan.\n11:30ean mezea Murtatzan.\nHamaiketakoa eta trikitixea.\n17:00etan Briska txapelketea.\n10:30ean, gazte mailako ziklista lasterketea 36. Andra Mari Sari Nagusia. Amaierea Agirre Lehendakaria kalean.\n11:00etan, eskupelota partiduak goiko plazako frontoian.\n12:40ean, barauskarria trikitilariakaz goiko plazan.\n17:00etan, mus eta briska txapel- ketak bikoteka beheko plazan.\n18:00etan, ugel txapelketea beheko plazan.\nGanadu-feria, kantua, bertsoak eta jantzak San Isidro jaietan\nAzken urteotan moduan, maiatzaren 15ean, San Isidro egun berean, Zeanuriko Ganaduaren, Artisautzaren eta Nekazal Produktuen XXXI. Azokea egingo da.\nGanadu-feria izaten da San Isidro jaietako ekintza nagusia, baina beste gauza batzuk be prestatu dabez egitaraua osatzeko.\nJaiai maiatzaren 11n, barikuan, emongo jakie hasierea; 19:30ean, Ibarreta frontoian herriko jantzariak egingo daben saiotxoagaz hasiko dira aurtengo sanisidroak, eta ondoren kantu-poteoa egingo da tabernarik taberna. 21:30ean kantu-afaria izango da frontoian Bentazaharreko Mutiko Alaiak seikotearen zuzendaritzapean.\nHurrengo egunean, maiatzaren 12an, zapatuan, 2012ko Bizkaiko Bertsolari Txapelketako eskualdeko finala jokatuko da, frontoian, 17:30etik aurrera.\nJaietako egun handiena, maiatzaren 15a, San Isidro eguna izango da, Zeanuriko Ganaduaren, Artisautzaren eta Nekazal Produktuen XXXI. Azokea egingo da eta; ferialekua herrigunearen sarreran, San Isidro baseleizearen aurrez aurre dagoan aparkalekuan egongo da, eta artisau eta nekazal produktuen azokea, plazan. Gainera, goizean zehar hainbat erakustaldi ikusi ahal izango dabez Zeanurira hurreratzen diranak: ardiak eraistea, gaztaigintzea eta ardi-moztea. Artxoak be erreko dira, eta artxo-okelea dastatzeko aukerea egongo da. Bestalde, "Emakumeen lana nekazal munduan" argazki erakusketea ikusgai egongo da.\n11:00etan meza nagusia izango da San Isidro baseleizan, eta ostean, eguerdiko 12:30ean, Arrikibar taldeak jantza emonaldia egingo dau herriko plazan. Goizeko egitarauari 13:00etan emongo jako amaierea ganadu feriako sari banaketeagaz.\nArrastirako, azken urteotako ohitureari jarraituz, idi-probak antolatu dira, eta hiru idi-parek neurtuko dabez indarrak: Zallako Zubiondo jatetxeak, Andrakako Andraka Sagardotegiak eta Zeanuriko Mintegi baserriko idi-pareak.\nMaiatzaren 19an, zapatuan, emongo jakie amaierea 2012ko San Isidro jaiai, arrastiko 19:00etan Andra Mari parrokian egongo dan abesbatzen kantaldiagaz; hiru abesbatzek hartuko dabe parte: Karrantzako Pozalaguak, Basauriko Sociedad Coral-ek eta Zeanuriko abesbatzak.


Enargia, le fournisseur d'électricité renouvelable du Pays basque ne pratique pas de démarchage à domicile\nArtikulu ezberdinen zerrenda\nEnargiak ez du etxez etxeko praktikarik egiten bere eskaintza proposatzeko\n2019 ekaina 21\nHerritar batzuk abisatu gaituzte jende batzu etxez etxe ari izan direla Enargiaren izenean.\nEnargiak ez du etxez etxeko praktikarik egiten bere eskaintza proposatzeko.\nPertsona batzu gure izenean zuen etxera hurbiltzen badira datu hauek EZ eman :\neta ez izenpetu argindar kontraturik. Enargiaren kontratuak uztailaren 1etik goiti proposatuak izanen dira eta dena gure webgunearen bidez (segurua) egina izanen da.\nZuen laguntza behar dugu praktika maltzur horren kontra borrokatzeko.\nPraktika maltzur hori jasan baduzu, gurekin harremanetan sar zaitez ahal bezain informazio zehatz emanez.\nMilesker zuen laguntzagatik eta informazio hori zabaldu ezazue ahal bezain jenderi.\n"Gure energia ez dezagun xahutu, sustenga dezagun ! Energia gure geroa da, lurraldean koka dezagun !"\n"Enargia proiektuak gustatu gaitu azken 35 urteetan defendatu ditugun kooperatiba printzipioekin bat egiten eta lurraldearen eraldaketa energetikoan parte hartzen baitu. Proiektu bikain horri gure laguntza ekartzeak pozten gaitu."\n"Energia burujabetza lurralde bakoitzarentzat beharrezkoa da ; eta lurralde bakoitzak demokratikoki energiaren ekoizpena, hornidura eta garraioa kudeatzeko aukera ukan behar du. Hori, tokiko interes kolektiboko kooperatiba batek soilik egiten ahal du."\n"Kooperatiba moduan sortua, Sugaraik egur energiaren inguruko zirkuitu laburreko sare bat gauzatu nahi du. Energia kontsumo zirkuitu hornidurak laburtu behar direla konziente izanki, Enargiaren gana hurbildu gira gu bezala tokiko energia garbi baten alde ari baitira. Enargia sustengatzen dugu bazkide bilakatuz eta bezero izanen girela aldarrikatuz."\n"Enargiari ekarritako laguntza gure baloreekin bat egiten du. Hain zuzen ere, herritar desmartxa horrek lurraldearekiko lotura, lanpostu sorrera eta garapen iraukorra batzen baititu. Ondorioz, naturala iduritu zaigu Enargia sustengatzea."\nJean-Michel Berra & Timothée Achéritogaray, buruzagiak\n"Bi aterabide ditugu: edo gaur bezala segitzen dugu mundializazioan eta horren kalteak jasaten ditugu edo lokalki jardun egiten dugu. Nik bigarren opzioren alde naiz. Enargiaren bidez, %100ean berriztagarri den argindar hornitzaile bat ukateko aukera dugu. Bikain da! Enargiarekin ekonomia, ekologia eta ezin delokalizatuak diren lanpostuen batzen ditugu. Euskal Herriak bere burujabetza segurtatu behar du herritarren interesak segurtatuz. Ni bezala egin ezazue, Enargiaren bazkide bihurtu zaitezte. Milesker"\n"Naturala iduritu izan zaigu lurraldearen garapen ekonomikoa azkartzen duen eta energia burujabetza segurtatzen duen ekimen hau laguntzea. Horrezgain, Herrikoak aldarrikatzen duen burijabetza filosofian oinarritzen da."\n"ENARGIAren bazkide bihurtu naiz bereziki bi arrazoinengatik: energia berriztagarriak lehenesteko eta honelako proiektuen bitartez iparraldearen burujabetza energetikoa azkartzeko."\n"Gure lurra eta lurraldearen aldeko eguneroko urrats guziak, ttipi ala handi, garrantzitsuak dira. Horregatik Enargia sustengatzen dut. Zuek ere ez dezazuela duda!"


"Brexiterako adostasuna arrantza akordioarekin batera lortu behar da" - Deia\n"Brexiterako adostasuna arrantza akordioarekin batera lortu behar da"\nIzaskun Bilbao, Europako legebiltzarreko arrantza batzordeko kidea, kezkatuta agertu da\nramon basaldua / bilbao 22.11.2020 | 01:03\nIzaskun Bilbao. DEIA\nEuropako Batasuneko arrantza ministroek datorren urterako harrapaketa mugak finkatu behar dituzte urteko azken batzarrean, abenduaren 15ean hain zuzen ere. Nolanahi ere, oraindik ez dago garbi zer gertatuko den Erresuma Batuaren uretan Europako ontziek arrantzatzen dituzten espezieekin. Europako Batzordeak arrantza topeak ezartzeko urtero egiten duen proposamenean, aurten ez ditu sartu iparraldeko uretako lebatza, sapoa edota mihiarraina. Izan ere, Londresek eta Bruselak ez dute akordiorik adostu Erresuma Batuaren irteerarako eta ez dago batere argi zer gertatuko den urtarrilaren 1etik aurrera.\nIzaskun Bilbao Barandika, Eusko Alderdi Jeltzaleko diputatua da Europako legebiltzarrean, eta hango arrantza batzordeko kidea. "Beti defenditu izan dugu arrantza mailako akordiorik ez badago ez dela akordio orokorrik izango. Egunak eta asteak aurrera doaz eta alde biek ez dute adostasunik lortzen. Gauzak ez daude argi eta ikusi egin beharko da zer gertatzen den datozen asteetan" dio Bilbaok.\nErresuma Batuko urak garrantzitsuak dira oso Europako arrantza sektorearentzat. Izan ere, bertan arrantzan egiten du Euskadi eta Galiziako altura flotako ontzi multzo batek, "Great Sole"ko uretan hain zuzen ere. Bestalde, Frantzia, Herbereak eta Belgikako flotek ere, Londresen kontrolpean dauden uretan arrantzatzen dute. "Boris Johnson eta bere gobernua presio izugarria jasaten ari dira Britaina Handiko arrantza sektoretik. Hango uretako arrainak bertako arrantzaleentzat izango zirela agindu zien Johnsonek Brexitaren aldeko kanpainan eta orain emandako hitza betetzeko eskatzen diote" azaldu du Izaskun Bilbaok. Azpimarratzekoa da, Brexitaren erreferendumean Britainia Handiko arrantza-flota dagoen eremu gehienetan Europako Batasunetik irtetzearen alde bozkatu zutela.\nGaur gaurkoz, ez dago akordiorik Londres eta Bruselaren artean eta baliteke Erresuma Batuko uretako atea itxita egotea Europako flotarentzat datorren urtarrilaren 1etik aurrera. "Europako legebiltzarreko arrantza batzordean lanean ari gara akordioa egon dadin baina orain arte garbi geratu da gauzak asko zaildu direla" nabarmendu du Eusko Alderdi Jeltzaleko eurodiputatuak. "Nolanahi ere -gaineratu du- akordiorik lortzen ez bada eta Erresuma Batuko uretan arrantzan egiteko aukera bertan behera geratzen bada, Bruselak diru laguntzak aurreikusi ditu kaltetutako ontzientzat".\nBritainia Handiko arrantzaleek eurentzat bakarrik nahi dituzte euren urak baina arrantzatzen dituzten produktuak Europako merkatuan saltzeko aukerari eutsi nahi diote. Europako Batasuneko arrantzaleek, ordea, eskatzen dute Arrantza Brexit-aren negoziazioak baztertu egin behar dituela Arrantza Politika Bateratuak Erresuma Batuari 1983tik ematen dizkion pribilegioak.\n"Europako Batasunak historikoki britainiarrei esleitu dizkien arrantza kuota gehigarriak 100 milioi euro baino gehiago izan dira urtean azken hamar urteetan" adierazi du Gerard van Balsfoortek, Europako Arrantza Batasuneko presidenteak. Haren esanetan, "Erresuma Batuak Europako Batasuneko kide gisa jaso zituen onura horiek, eta alde egitea erabaki duenez, ezin ditu mantendu. Beraz, edozein negoziazioren abiapuntuak baztertu egin behar ditu".\nBeste alde batetik, Europako legebiltzarrak argi berdea eman dio Senegal eta Europako Batasunaren arteko akordioari. Lortutako itunaren garrantzia azpimarratu du Izaskun Bilbaok. "Akordio hauek oso garrantzitsuak dira gure arrantza-industriari eusteko, tokiko industriarekiko lankidetza-eragiketak indartzen dituzte, sektorean lan egiten duten emakumeak ahalduntzen dituzte eta aitortu eta arautu gabeko arrantzaren aurkako nazioarteko borrokan laguntzen jarraituko dute".\nSinatutako akordioaren arabera, Europako berrogeita bost ontzik arrantzatu ahal izango dute Senegaleko uretan, tunidoak batez ere. Ontzi horietako asko Euskal Herrikoak dira.\nHorren truke, Europako Batasunak urtero 1,7 milioi euro ordainduko dizkio Afrika mendebaldeko estatu honi. Dirutza horren erdia, bertako arrantza sektorea garatzeko erabiliko dute. "Akordio horren balio nagusia da euskal industria, jasangarria, berritzailea eta kalitate handiko produktuak merkaturatzen dituena, babesten duela. Bestalde, tokiko industriari ere laguntza emango zaio, eta emakumeek industria horretan duten posizioa hobetuko da. Senegalen bereziki, hori oso garrantzitsua izango da gaur egun ekonomia informalean dauden jarduera asko egonkortu eta sendotzeko" nabarmendu du Bilbaok.\nSenegal edota Seychellesekin lortutako akordioek, legez kanpoko, aitortu gabeko eta arautu gabeko arrantzaren aurkarako borrokan duen garrantzia azpimarratu du Eusko Alderdi Jeltzaleko eurodiputatuak. "Akordio horiei esker, arrantzaleku garrantzitsu horietan jasangarritasun estandarrak aplikatuko dira, Europako ontziek bete behar dituztenak, eta itsasoa kontrolik gabeko harraparitzatik babesten dutenak. Hori oso albiste ona da mundu osoan legez kanpoko, aitortu gabeko eta arautu gabeko arrantzaren aurka borrokatzeko".


Montpézat - Wikipedia, entziklopedia askea.\nLaymont, Goudex, Montastruc-Savès, Le Pin-Murelet, Saint-Araille, Sajas, Sénarens eta Saint-Lizier-du-Planté\n119 (%49.2) 123 (%50.8)\nMontpézat (frantsesez eta ofizialki: Montpézat) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 248 biztanle zituen.\n2007an Montpézat udalerrian erroldatutako biztanleak 239 ziren. Familiak 86 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 37 seme-alabarik gabeko familiak ziren, 33 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 114 etxebizitza zeuden, 94 familiaren etxebizitza nagusia ziren, 16 bigarren erresidentzia ziren eta 3 hutsik zeuden. Etxebizitza guzti hauek 114etxeak ziren. 94 etxebizitza nagusietatik 84 bere jabearen bizilekua ziren, 5 alokairuan okupaturik zeuden eta 5 doan lagata zeuden; 7 etxek bi gela zituzten, 22 etxek hiru zituzten, 22 etxek lau zituzten eta 44 etxek bost zituzten. 36 etxek euren parking plaza propioa zuten azpian. 42 etxetan ibilgailu bat zegoen eta 51 etxetan bat baino gehiago zituzten.\nMontpézat udalerriko biztanleria-piramidea 2009an .\n2007an lan egiteko adina zuten pertsonak 166 ziren, horien artean 108 aktiboak ziren eta 58 inaktiboak ziren. 108 pertsona aktiboetatik 103 lanean zeuden (55 gizon eta 48 emakume) eta 5 langabezian zeuden (3 gizon eta 2 emakume). 58 pertsona inaktiboetatik 10 erretiraturik zeuden, 11 ikasten zeuden eta 37 "bestelako inaktibo" gisa sailkaturik zeuden.\n2009an Montpézat udalerrian 88 unitate fiskal zeuden, 221 pertsonek osaturik. Pertsona bakoitzeko diru-sarrera fiskalaren mediana urteko 15.885 euro zen.\n2007an zeuden 8 komertzioetatik, 1 eraikuntza enpresa zen, 6 ibilgailuen saltze eta konpontze enpresak ziren eta 1 garraio enpresa zen.\n2000. urtean Montpézat udalerrian 22 nekazaritza-ustiategi zeuden, 1.005 hektarea erabiltzen.\nGoudex (2,3 km)\nSaint-Lizier-du-Planté (2,6 km)\nMauvezin (3,6 km)\nLaymont (3,6 km)\nFrontignan-Savès (3,7 km)\nAmbax (4,0 km)\nBNF: 15255875j (data)


Zertarako erabiltzen da zulagailu elektrikoa? Nola erabili kabledun zulagailu bat?\nTel .: +86 574 89077543 Whatsapp: +8613819883929\nDC tresna elektrikoak\nTKDR 20V plataforma\nTKLT 20V plataforma\nTKTD 20V plataforma\nHaririk gabeko 12V zulagailua\nBeste DC tresna elektriko batzuk\nCA elektriko tresnak\nbikoitzeko mitra zerretarako makinetarako.\nBeste tresna elektrikoak\n3.6V lorategiko tresnak\nLED laneko argia\nDC Lorategiko Beste Tresna batzuk\nAC Lorategiko Tresnak\nBelar mozteko makina\nKate Zerra Elektrikoa\nGasolina Lorategiko Tresnak\nZertarako erabiltzen da zulagailu elektrikoa?\nHaridun zulagailu bat zulatzeko eta gidatzeko erabiltzen da normalean. Material ezberdinetan zula dezakezu, hala nola, egurra, harria, metala, etab., eta finkagailu bat (torloju bat) ere sartu dezakezu material ezberdinetan lehen aipatu bezala. Hau egin behar da zulagailuarekin torlojuari astiro-astiro presioa eginez, gero zulagailuaren abiadura poliki-poliki handituz. Horrek torlojua martxan jarri beharko luke. Utzi torlojuari torlojua guztiz jarri bezain laster Ikeako altzarietan izorratzen bazara. Aplikazio honetan, gehiegi estutzeak oholak apurtzea eragin dezake.\nNola erabili kabledun zulagailu bat?\nIrudikatu non behar dituzun torlojuak zulatzeko prest zaudenean denbora aurrezteko. Osatu neurketa guztiak eta egiaztatu lerro zuzenak berdinduta daudela. Ondoren, arkatza erabiliz, markatu non egin nahi duzun zulo bakoitza. Egin X txiki bat edo puntu bat arkatz batekin.\nJarraitu urrats hauek zulagailua erabiliz zulo bat egiteko:\nPiztu handitu bolumena kabledun zulagailuan.\nZulatzen ari zaren materialari egokitzeko, egokitu momentua. Egurra zulatzeak, adibidez, lehorezko horma zulatzeak baino momentu handiagoa eskatzen du. Gainazal gogorragoek, oro har, momentu handiagoa behar dute.\nKokatu marraztu dituzun X edo puntuak non zulatu behar duzun adierazteko.\nZuloa zulatzeko, joan behar den mailara. Eskailera bat behar baduzu, ziurtatu ondo irekita eta seguru dagoela.\nBertikalki egonkortu zure zulagailua. Zuloak zuzena izan behar du\nSakatu gatilloari astiro-astiro. Abiadura motelean zulatzen hasi. Edukiak aurrera egin ahala azkartu dezakezu.\nJarri zulagailua alderantziz, behar duzun neurrian zulatu ondoren.\nSakatu abiarazlea eta atera zulagailua. Kontuz ibili zulagailuarekin angeluan tiraka edo angeluan ez tiratzeko.\nJarraitu prozedura hauek zulagailu bat erabiltzeko torloju bat zulo pilotu batean sartzeko:\nMurriztu momentua minimora. Torlojuetan zulo pilotuak zulatzeak ez du indar handirik behar.\nSartu torlojua zulagailuaren zirrikituan.\nZiurtatu torlojua zuloan zentratuta dagoela.\nZiurtatu zulagailua posizio bertikalean dagoela.\nSakatu zulagailuaren abiarazlea eta sakatu arretaz torlojuan. Torlojuak lekuan egon behar du horren ondorioz.\nEgiaztatu angelu batean zulatzen ari zaren ala ez.\nUtzi zulatzea torlojua jarrita dagoenean.\nGelditu torlojua guztiz jarri aurretik, gehiegizko torlojuak kezkatzen badituzu. Azkenik, erabili bihurkin bat proiektua burutzeko.\nArgitalpenaren ordua: 2021-10-19\nBrikolajea: nola aukeratu tresnak ondo etxean\nEskuila eta eskuilarik gabeko motorrak\nErreminta elektrikoen industriak nola hartzen duen azkar...\nKemao Center, No.100, Xiangyun Road, Hi-Tech Area, NingBo, Txina\nDeitu iezaguzu orain: +86 574 89077543\nPosta elektronikoa: sales@tiankon.com\nCOPYRIGHT © TIANKON MAKINERIA ETA ELEKTRIKOA MUGATUTAKO ESKUBIDE GUZTIAK. Hot Produktuak , Gune Sitemap , Gune AMP Mobile\nAngelu Artezteko, botere tresna , Power tresnak , Power tresnak Angulo Grinder , Zulagailu Elektrikoa , Inpaktuaren zulagailua,


Altzola, Euskera eta Herria - (Español) Alzola Basque Water\nHome | AltzolakoUra | Altzola, Euskera eta Herria\nAltzola, Euskera eta Herria\nEuskal Gaztedi Osasuntsua ezagutuko badugu, Euskalduna eta Altzolazalea beharko luke.\nAltzolako Ura, egun Alzola Basque Water gisara ere ezagutzen den Ur Mineral Naturala estuki loturik izan da Euskerari. Deba ibaiaren ibarrean kokaturik, euskal hiztunek aitzinetik izan dute mirari geologiko honen berri, bai eta bere onurena.\nHalabeharrez, gure arbasoen kultura eta ezagupenak galbiderantz dijoaz ur kontuetan. Zerbeza, Gintonika, Ardoa eta gainontzeko edaberi buruzko gure Kultura uraren inguruan ditugun ezagupenak gainditzen dituzte, baina aldi berean, gure gorputza % 70ean urez osaturik jarraitzen du.\nUrteetan AltzolakoUra dohan bideratu izan da hainbat Herri Kiroletako ekimen eta Kultura ekitaldietara, musutruk. Jarrera honek Altzolako Uraren baliogalera ekarri du publikoaren artean, izan ere, oparian ematean ohitzeak berez dakar baliogalera, kalitatezko ur mineral naturalaren kasuan.\nBeraz, egun zirt edo zart egin beharrean aurkitzen gara euskaldunok ur kontuetan. Alegia, duela bizpahiru urte Altzolako iturburua galbidera zeraman kudeaketa ematen ari zen, besteak beste, Gipuzkoako eta orohar Euskal Herriko Ur Mineralaren eskaria nahikoa ez zelako lantegiaren biderapena bermatzeko. Gauzak aurrera, Altzolako iturburuan hurrengo konpromezua dugu eskuartean; “Euskaldun orok, hilean 3 botila erango balitu 30 lanpostu sortzeko gaitasuna izango genuke” dagoeneko 4 lanpostu sortu dira zuen kontsumoari eskerrak.\nBeraz, zirt edo zart. Euskalduna bazara, bertakoaren alde egin nahi baduzu, eta Altzolako Uraren iturburuan Naturak eskaintzen digun bedeinkapena Txinatar nahiz Arabiar eskuetan buka dezan nahiko ez bazenu (gure seme alaberi litroko botila 10€tan egokitu liezaiokete), gogo honetik hartuko dugu.\nEuskarazko etiketari baino garrantzi haundiagoa ematen diogu gure egunerakoan Altzolarekin Euskaraz egitearen bidea jorratzeari. Zergatik? (eta erantzun honekin hainbat zirikatu eta zirikatzaileren jakinnahia asetu nahiko genuke). Bada, Altzolako Uraren euskal merkatu aktiboa, salmenta guztien %2-3a suposatzen du eta zinez gaitza litzateke Ebrotik behera Euskera bere baitan daraman etiketarekin ura merkaturatzea. Aldiz, “Euskal” izendapena berea egiten duten hainbat marka, ontzikian hitz euskaldun bakarra jartzearekin ziria sartzen digute; honi, guk postureoa esaten diogu. Gure baitan; 1.181 txio @AltzolakoUra twitterreko kanalean, 100 argazkitik gora gure facebookeko AltzolakoUra kanalean, baita Instagram eta bestelako sare sozialetan. Euskarazko mezu hauek euskal gizarteak merezi duen Uraren Kulturaren mesedetan bideratzen ditugu.\nIturburutik gertu bizi den Euskal Herritarra bazara, Uraren Kulturaren berreskuratze honetan zure ekarpena egin nahi bazenu edo eta Herri mailan antolatzen diren ekimenetan Kirola, Ura eta Kultura ustartuko badituzue proposamena bideratzen dizuegu.\nHau eskatzen dugu:\n1. Bilatu zure Herrian, Altzolako Urari buruz publikoki idazteko gertu dagoen euskal blogaririk.\n2. Idatzi dezala Ura, eta Kirola edo Kultura batzen direneko esparruetan Altzolako Urari buruz, enfokea, gaia eta mamia, libre.\n3. Blogariaren mezua zuen ekimenaren sare sozialetan zabaldu, Altzolako Uraren euskal kanalak aipatuz.\nHau eskaintzen dugu:\n1. Zure Herrian lekutzen den Kirol froga nahiz Kultura ekimenerako 10 kutxa Ur Mineral Naturala.\n2. Gure arreta eta partaidetza mezuaren igorpenean.\n3. Altzolako Iturburua bisitatzeko parada, aukeran.\nOharra; Zuen ekimenaren ur beharrak 10 kutxarekin asetuko ez bazenituzte, gainontzeko eskaria banatzaile bitartez eskuratu dezakezue.\nTuristopia, Altzolako Urarekin pekaturako tartea\nBarka eragozpenak. Sarrera hau erdara hutsean dago. Español.\nEgiguren Anaiak AltzolakoUrataz mintzo\nEgigurentar Ethan eta Julen Altzolako iturburura gerturatu ziren duela hile batzu. Uda osoan zehar beraien…\nProZarautz Uraren Kulturaren alde AltzolakoUra bitarteko\nProZarautz 2016 txapelketa Zarautz Mundu mailako Surfaren eszenatokira bueltatu denekoa bezala gogoratuko dugu, baita eguraldi eta…\n#Alzola-n badakigu gure botilen formato bakoitza


'Vitoria, 3 de Marzo’ pelikula grabatzen hasi dira - Gasteiz - Alea.eus\n'Vitoria, 3 de Marzo’ pelikula grabatzen hasi dira\nErredakzioa 2017-10-09 16:09\nOraindik, 1976ko gertakizun historikoen birsorkuntza egiteko boluntarioak behar dituzte.\nMartxoak 3ko gertakizunak kontatuko dituen filma grabatzen hasi dira Gasteizen. Hirian bertan errodatuko da osorik filma, eta gaur hasita, bost edo sei astez luzatuko da filmazioa. Victor Cabaco izango da zuzendaria eta produktoreak Oskar Bañuelos kazetaria eta Sonora Estudios eta Gariza Films enpresetako Pako Ruiz eta Asier Bilbao dira. Gidoia Juan Ibarrondok eta Hector Amadok landu dute, eta Gaizka Bourgeaud da argazki zuzendaria. Lehendabiziko egunean, grabaketa San Miguel elizan eta Gasteizko industriagunean kokatu da.\nPelikularen zenbait eszena grabatzeko, gasteiztarren parte hartzea eskatu dute filmeko arduradunek eta Martxoak 3 elkarteak. Izan ere, 1976ko gertakizun historikoen birsorkuntza egingo dute, eta boluntarioen laguntza behar dute. "Gure asmoa duela 41 urte gertakarien lekuko izan ziren tokiak gasteiztarrez betetzea da Vitoria 3 de marzo film luzean. Filma Gasteizko herriaren omenaldia izango da bertan egon ziren eta eraso kriminala jasan zuten pertsona guztientzat", adierazi dute elkartetik.\nHala, urriko eta azaroko zenbait egunetan egingo dira grabaketak, eta parte hartu nahi duen edonork elkarteko kideekin harremanetan jartzeko aukera ezberdinak dauzka: Izen ematea online edo Whatsapp bidez (644 847659). Dagoeneko, 300 pertsonak baino gehiagok eman dute izena, baina oraindik jende gehiago behar dutela adierazi dute.\nIrudiak: Vitoria, 3 de marzo pelikula